"Бейжинг Гоань" мураббийи Зоран Янкович: Ҳамма бизга шубҳа билан қараганди, бироқ 1-турда кўп нарсани кўрсатиб қўйдик\n28 июнь, 2021, 12:10\nОсиё чемпионлар лигаси шарқ минтақасида гуруҳ босқичи баҳслари бўлиб ўтмоқда. Бугун "I" квартети иштирокчилари иштирокида ўйин олди матбуот анжумани ўтказилди. Унда "Бейжинг Гоань" клуби мураббийи ва футболчиси қатнашиб, ўз фикрлари билан ўртоқлашди.\nЖамоа бош мураббийи Зоран Янкович:\n"Биз эртага гуруҳ босқичидаги 2-ўйинимизни ўтказамиз. Айтишим мумкинки, "Кавасаки" осиёдаги энг кучли жамоалардан бири ҳисобланади. Аслида, биринчи таркибимиз учун ҳам "Кавасаки" билан ўйнаш осон бўлмасди. Бироқ шу йигитлар билан ҳам яхши қаршилик кўрсатишга ҳаракат қиламиз.\nБундай ўйинларга ёшларни тайёрлаш осон бўлмайди. Тўғри рақибимиз анча кучли жамоа. Аммо биз биринчи турда нималарга қодирлигимизни кўрсатдик. Буни давом эттиришни истаймиз.\nтаркибимиздаги футболчиларнинг аксарияти ҳали бола. Ёшларнинг фикрини бир жойга жамлаш муаммо туғдиради. Айниқса, ҳимоячилар билан бу ҳолат яққол сезилади.\nМусобақага келишимиздан олдин ҳамма бизга шубҳа билан қараганди. Ҳатто гол уришимизга шубҳа қилган ОАВ ҳам топилди. Бироқ биз биринчи турда кўп нарсани кўрсатиб қўйдик. Кейинги беллашувларда ҳам янада яхшироқ ўйин намойиш этишга ҳаракат қиламиз.\nБиринчи турда 1 очкони қўлга киритдик. Ўтган ўйинда ёўл қўйган хатоларимизни такрорламасликка ҳаракат қилиб, фақат ғалаба учун майдонга тушамиз. Балки ўйин охирига келиб бироз хотиржамликка берилган бўлишимиз мумкин. Лекин энди бу хатони бартараф этамиз".\nЖамоа футболчиси Го Цюаньбо:\n"Ушбу турнирда қатнишиш ёшлар учун катта маҳорат мактаби ҳисобланади. Ушбу жиҳат биз учун энг муҳими ҳисобланади. Кучли жамоалар билан ўйнаш орқали ўзимизнинг тажрибамизни оширишга ҳаракат қиламиз.\nЖамоада менга катта масъулият тушаётганини биламан. Жамоадошларимга қўлдан келганча ёрдам беришга ҳаракат қиламан".


Ўзбекистон терма жамоаси Япония билан ўйинга тайёр (фоторепортаж)\nЧоршанба, 16 Январ\nЭртага, 17 январь куни Осиё Кубогида гуруҳ босқичи якунига етади. Муддатидан олдин плей-офф йўлланмасини қўлга киритган Ўзбекистон терма жамоаси сўнгги турда «F» гуруҳидан нимчорак финалга чиққан яна бир жамоа – Японияга қарши баҳс олиб боради.\n16 январь куни Ал-Айндаги «Халифа бин Зайд» спорт мажмуасида ўйинолди расмий тадбирлари бўлиб ўтди. Дастлаб учрашув расмийлари иштирокида ўтган митингда маълум бўлдики, эртанги баҳсда Ўзбекистон оқ, Япония кўк рангли либосда тўп суради. Шундан сўнг матбуот анжуманининг дастлабки қисми Япония термаси бош мураббийи Ҳадзиме Мориясу ва яримҳимоячи Тошиҳиро Аояма иштирокида ўтди. Унда японлар устози нимчорак финалда Австралияга тўқнаш келишни истамаслиги, шу боис ўйинда ғолиб чиқиб, гуруҳ пешқадами бўлиш ниятида эканини қайд этди. ЖЧ-2018дан кейин Япония термаси бошқарувига келган мураббий, шунингдек, Осиё Кубогидаги 7та ўйин ёрдамида жамоаси ўйинини такомиллаштириб олишни ҳам мақсад қилганини қўшимча қилди.\nШундан сўнг Ўзбекистон терма жамоаси бош мураббийи Эктор Купер ва яримҳимоячи Жавоҳир Сидиқов журналистлар саволларига жавоб берди. Купер ўз сўзида минимум вазифа уддалаб бўлинганидан келиб чиқиб, плей-офф босқичи ҳақида ҳозирдан ўйлай бошлагани, шу боисдан жароҳатлардан эҳтиёт бўлишга уринишига урғу берди. У Миср терма жамоаси бош мураббийи сифатида Африка Кубогига борган вақтида жароҳатлар билан боғлиқ тажрибасидан сабоқ чиқарганини таъкидлади. Шу билан бирга, Купер плей-оффнинг илк раундидаёқ Австралия дуч келиши мумкинлигига аҳамият қаратмаётганини айтди ва рақиб танламаслигини яна бир бор такрорлади.\nКупер қайд этганидек, Ўзбекистон термасининг барча 23 аъзоси соғлом ва ўйинга шай ҳолатда.\nАнжуманда эътиборга молик яна бир гап Сидиқов томонидан янгради. У ўсмирлар ва ёшлар терма жамоалари миқёсида Японияга қарши бир неча марта тўқнаш келганини айтиб, улардан ҳали бирортасида мағлуб бўлмаганини таъкидлади. Жароҳир бу ҳақда япониялик журналистнинг бир йил олдин Хитойда бўлиб ўтган U-23 Осиё чемпионатини эслатиб берган саволига жавобан гапирган эди. Эслатиб ўтамиз, 2018 йилнинг январь ойи ўрталарида Ўзбекистон олимпия терма жамоаси Осиё чемпионати чорак финалида Япония устидан 4:0 ҳисобида ғалаба қозонган, голлардан бирига Жавоҳир Сидиқов муаллифлик қилганди.\nМатбуот анжуманидан сўнг ўйинолди расмий машғулоти ўтказилди. Жараённи кузатган Kun.uz фотомухбири Ал-Айндаги стадиондан бир қатор эътиборли лаҳзалар акс этган суратларни тақдим этди.\nЭслатиб ўтамиз, Япония–Ўзбекистон ўйини эртага, 17 январь куни Тошкент вақти билан соат 18:30да бошланади. Ўйинни мезбон БАА вакили Муҳаммад Абдулла Ҳассан Муҳаммад бошқариб боради.\nЎзбекистон бу учрашувда ғалаба ёки дуранг қайд этган тақдирда гуруҳ ғолиби сифатида кейинги босқичга йўл олади ва нимчорак финалда Қатар ёки Саудия Арабистони термасига қарши баҳс олиб боради; мағлубият қайд этилган тақдирда эса чорак финал йўлида Австралия билан ўйнашга тўғри келади.


Оғири болалар елкасига ташланган металлолом бизнесининг эгаси ким?\nЎзбекистонда металлолом бизнесининг эгаси ким?\nМамлакат бўйлаб металлолом йиғиш босимини ҳис қилмаган ўзбекистонлик йўқ ҳисоби. Бюджет ташкилотлари ишчи-хизматчилари металлолом ëки унинг пулини беришга мажбурланса¸ ота-оналар мактабдаги ҳар бир боласи учун 30 кг металлолом¸ 10 кг макулатура топширишга мажбур. Озодликка мурожаат қилаëтган ўзбекистонликлар бу жараëннинг мафия манфаатига хизмат қилувчи занжирга айланганини тахмин қиладилар.\nТошкент вилояти шаҳарларидан бирида яшовчи онанинг Озодликка айтишича¸ металлолом “балоси” ўз ҳаëтини тинимсиз таъқиб қилаëтган ëмон тушга ўхшайди.\n- 90-йилларда ўзим ўқувчи бўлганимда¸ металлолом олиб бормасам¸ изза қилишарди. Шуни қаердан бўлса ҳам топиб¸ бу қўрқувдан қутулиш учун яшаганимни эслайман. Орадан 20 йилдан кўпроқ вақт ўтиб¸ айни мактабга қатнаëтган болаларим ҳам айни аҳволга солинган. Ҳар бири 30 кило металлолом топширмаса¸ ўқитувчидан гап эшитади¸ изза қилинади. Болангиз учун нималар қилмайсиз. Шулар қийналмасин деб¸ ота-оналар тўпланиб¸ машина топиб¸ металлолом сотувчиларидан уни сотиб¸ мактабга топширамиз. Кимдан олиб¸ кимга топшираëтганимизни¸ нима учун болаларимиз ҳам давлат номидан қандайдир сирли одамларга металлолом топшириши кераклигини умуман тушунмаймиз. Биз кўпимиз олий маълумотли одамлармиз ва саволимизга жўяли жавоб берилишини истаймиз. Лекин жавоб берадиган йўқ¸ дейди Озодликка мурожаат қилган тошкентлик оналардан бири.\nМеталлолом босими ҳақидаги суҳбатни қуйида тинглашингиз мумкин.\nМеталлолом ҳақида тосҳкентлик она билан суҳбат\nТермиздаги “Ҳамкорбанк” майда доллар бериб¸ бизни зарарга қўймоқда\nOzodMikrofonга Сурхондарë вилоятининг Термиз шаҳридан қўнғироқ қилган йигитнинг айтишича¸ шаҳардаги “Ҳамкорбанк” шўъбаси мижозларга хориж¸ асосан¸ Россиядан юборилаëтган долларларни 5-10 болларлик банкноталарда бермоқда. Бу ишнинг муаммоли жиҳатига тўхталган мижозга кўра¸ банкдан олинган долларни қора бозорда сўмга айлантирганда¸ кичик купюралар учун 50 ëки 100 долларликдан кўра анча паст баҳо берилади¸ ëки саррофлар уни олишни истамайди:\n- Онам Россиядан ҳар ой олдинлари 200-100 доллар юбориб келган бўлса¸ Россияда доллар кўтарилиб кетганидан сўнг¸ 50 доллар юборадиган бўлиб қолди. Шу 50 долларни битта банкнота қилиб бер¸ десангиз¸ банкдагилар бермайди. Майда долларни эса¸ валютчиклар олмайди¸ ë вообше арзонга олади. Майда долларни алмаштирганда камида 20 минг йўқотаяпмиз. Банк бизга “хоҳласанг шу¸ хоҳламасанг катта кўча” дейди. Узундан-узун навбат кутиб¸ кассага етгандан кейин шунақа аҳвол. Катта купюраларни ўзлари ва танишларига беришади. Мижознинг ҳаққи йўқми¸ дейди термизлик йигит.\nТермиздаги "Ҳамкор банк" катта доллар бермаяпти


Ҳинд актёри Санжай Датт — Муннабойга ўпка саратони ташхиси қўйилди - Daryo\n10:22, 14.08.2020 41363\nҲинд актёри Санжай Датт — Муннабойга ўпка саратони ташхиси қўйилди\nҲиндистонлик таниқли актёр Санжай Датт нафас қисилишидан шикоят қилиб, касалхонага борган. Унда коронавирус тести салбий чиқди. Бироқ Санжайга 3-босқич ўпка саратони ташхиси қўйилди. У даволаниш учун АҚШга учади. Бу ҳақда Bollywoodtime хабар берди.\n«Баба жуда тушкунликка тушди. Унинг кичкина болалари бор. Яхшиямки, ҳозир улар оналари билан Дубайда. Аммо уларга бу даҳшатли хабарни айтиш ҳақиқатда оғир. Санжай руҳий изтиробда, лекин тузалиб кетишига ишонади. Санжай зудлик билан жиддий даволаниши керак. Шунинг учун ҳам у шошилинч учиб кетди», — дейди яқин дўсти.\nСанжай Датт рафиқаси ва фарзандлари билан.\nСанжай касаллигининг жиддийлиги ҳақида хабар тарқалиши билан Амитабҳ, Абҳишек Баччан ва Салмон Хон актёр билан боғланишга уринди, аммо у қўнғироқларга жавоб бермаган.\nМаълумот учун, Санжай Датт 1959 йилда Ҳиндистоннинг Мумбай шаҳрида туғилган. У «Исм», «Таъқиб», «Соҳибжамол», «Севгилим» каби юздан ортиқ фильмларда суратга тушган. Ўзбек томошабинларига Санжай «Муннабой» фильмидаги қувноқ ва ҳазилкаш йигит образи билан яхши таниш.\nҲиндистонлик таниқли актриса Айшвария Рай ва унинг қизида ҳам коронавирус аниқланди\n19:25, 22.09.2020 238997\n10:59, 11.10.2020 127057\n18:46, 22.09.2020 121039\n01:54, 06.05.2021 4752\n23:58 Бугун 8989\n23:54 Бугун 7768\n23:42 Бугун 3984\n22:28, 04.05.2021 84179\n23:58, 04.05.2021 63400\n17:59 Бугун 62273


Ўзбекистон: Тошкент бозорларида “пластик”да ҳисоб-китоб қилиш учун илк терминаллар пайдо бўлди - Фарғона.Ру ахборот агентлиги\n09:25 msk, 31 Май 2020\nЎзбекистон: Тошкент бозорларида “пластик”да ҳисоб-китоб қилиш учун илк терминаллар пайдо бўлди\n16.12.2009 08:23 msk\nШу кунларда “Тошбозортайёрловсавдо” ассоциацияси ЎзА ахборот агентлигига Тошкентнинг ўн иккита бозорида ўттиздан зиёд тўлов терминаллари ўрнатилганини ҳамда бу ерларда озиқ-овқат маҳсулотлари ва буюмларни пластик карточкалар орқали сотиб олиш мумкинлиги ҳақида ишончли маълумот тақдим этди. Ассоциация вакилининг сўзларини “Фарҳод” бозорининг раҳбари Баҳодир Сайидов ҳам тасдиқлаб, у бошқараётган бозорда тўртта терминал ўрнатилганини маълум қилди. “2010 йилдан бошлаб уларнинг сонини сезиларли миқдорда кўпайтириш режаланган”, - дея ваъда қилди Б.Сайидов. “Фарғона.Ру” мухбирлари ҳам Тошкент бозорларини айланиб кўришга ва терминалларнинг қандай ишлаётганини ўз кўзлари билан кўришга қарор қилдилар ҳамда қуйидагиларни аниқладилар.\nФарҳод бозорида чиндан ҳам тўртта терминал бор экан, уларнинг бари битта “пятак”да жойлашган. Боз устига, терминаллар фақат VISA тизими карталарига хизмат қилар экан, холос. Шу ернинг ўзида осиб қўйилган эълонда “DUET тизимидаги карточкалар вақтинча қабул қилинмаяпти” деб ёзилган экан (DUET (Direct Universal Electronic Transaction) – Ўзбекистоннинг 18 та банкини бирлаштирувчи UZKART Банклараро Жараёнлаштириш Маркази тақдим этган маҳаллий тўлов тизими. Тўловлар миҳаллий валюта – сўмларда амалга оширилади. – Таҳр. изоҳи).\nФарҳод бозори, Тошкент. “Фарғона.Ру” АА фотосурати\nКатта бозор учун тўртта терминал озлик қилади, ҳолбуки, бугунги кунда шаҳарликларнинг аксарияти ихтиёрий-мажбурий равишда пластик карталар билан таъминланган. Бундан ташқари, карточкалар бўйича истаган нарсангизни сотиб олиш мумкин эмас. Мисол учун, ўша Фарҳод бозорида карточка бўйича баъзи-бир сабзавотлар, тухум, ўсимлик мойи ва мол гўшти сотиб олиш мумкин, холос. Гуруч, мева-чева, зира-кашнич, шакар, товуқ гўшти (окорочка) ва бошқа нарсалар фақат нақд пулга сотилаяпти.\nФарҳод бозоридаги терминаллар. “Фарғона.Ру” АА фотосурати\nОзчилик ҳаридорлар бозорда тўлов терминаллари ўрнатилгани ҳақида хабардор эканлар, кўпчилик уларни излаб ўтирмай, одатдагидек нақд пулга савдо қилиб юришибди.\nБироқ терминалларнинг борлигини билган тақдирда ҳам, уларни бозордан топиш осон иш эмас. Мисол учун, “Фарғона.Ру” мухбирлари улкан “Фарҳод” бозорида уларни топиш учун бозор маъмурияти ходими ёрдамидан фойдаландилар. “Қатортол” улгуржи бозорида, “”Миробод (Госпитальний) ва Олой бозорларида эса бундай аппаратларни топиб бўлмади.\nБалки бу бозорларда ҳам терминаллар ўрнатилгандир, аммо бу ҳақда тижоратчилар ҳам билмас эканлар, бозорқўмни эса топиб бўлмади.\nЭслатиб ўтамиз, Ўзбекистонда пластик карточкаларни жорий этиш беш йил олдин бошланганди. Ўшанда республика аҳолисига ойлик иш ҳақининг бир қисмини мажбурий равишда “пластик”га ўтказиб бера бошладилар. Одамлар бу карточкалардан фойдаланишга қийналганлари ҳақида кўп ёзилган. Пировардида, ўзбекистонликларнинг ҳарид қилиш қобиллиги пасая бошлаган. Кейинчалик, аста-секин бу муаммо ечила бошланди – терминаллар аввалига “бутик”ларда, кейин бўлса супермаркетлар ва бошқа кичикроқ дўконларда пайдо бўла бошлади. Бироқ бу аппаратларнинг кўпи ишламагани важидан муаамо бутунлайига ҳал бўлгани йўқ.\nМарказий Банк ва Ўзбекистон Давлат солиқ қўмитасининг 2009 йил август ойида чиққан қарорига биноан, терминаллар қуйидаги савдо ва хизмат кўрсатиш объектларига қўйилиши лозим: авиа- ва темир йўл чипталари кассаларида, коммунал хизмат корхонали қошидаги тўлов қабул қилиш пунктларида, алоқа бўлимларида ва телефон учун тўлов қабул қилиш пунктларида, солиқ ва бошқа тўловлар қабул қилиш пунктларида, авто-ёқилғи қуйиш шохобчаларида, савдо майдони 150 квадрат метрдан зиёд бўлган дўконларда, ресторан ва меҳмонхоналарда, умумий овқатланиш объектларида ҳамда ходимлари ойлик иш ҳақини пластик карталарда оладиган корхона ва муассасаларида.\nҲозирча қарор муаммони ҳал этгани йўқ: мамлакатда ишлайдиган терминалларнинг тақчиллиги мавжуд. Оқибат - ўз пулларини нақд қила ололмаган ўзбекистонликларнинг норозиликлари ошиб бормоқда.\nБозордаги олиб-сотарлар эса терминал у ёқда турсин, ҳатто касса аппаратларини ҳам ўрнатишга шошганлари йўқ. “Фарғона.Ру” АА фотосурати\nБалки, чиндан ҳам 2010 йилдан бошлаб республика расмийлари ваъда қилганларидек, терминаллар сони бир неча баробарига ошиб, барча озиқ-овқат дўконларида ва бозорларда ўрнатилар. Аммо бу нарса банкларда ўз ҳисоб рақамига эга бўлмаган оддий деҳқонларни қувонтирмаса керак. Ҳар ҳолда мамлакатда аҳоли ўртасида банк деган муассасаларга ишонч даражаси ҳозир ҳам жуда паст. Шунинг учун бозордаги тижоратиларнинг аксарияти шу чоққача касса аппаратлари ўрнатмаганлар.\nЎзбекистоннинг ҳозирги ижтимоий-иқтисодий шароитида деҳқонлар етиштирган ҳосилларини фақат нақд пулга сотсаларгина тирикчиликларини ўтказа оладилар. Республика расмийлари бу аҳволни яхши билганларидан ҳам ҳамма ерда ёппасига терминалларни ўрнатишни талаб қилиб туриб олганлари йўқ. Ҳозирча.


Инсоннинг ҳар қандай тўсиқ ва машаққатлар устидан ғалабаси ҳақида таъсирчан қисса!\nАкалари деб ўқишдан воз кечишга мажбур этилган кенжа ўғил қандай йўлни танлади? Мактабдаги машғулотлар вақтида, ўқитувчилар ўқиш учун ҳақни олиб келишга ота-онаси ҳузурига жўнатган боланинг тоғдаги сайри. Расидалик даврида сомон шляпада бодроқ сотишга мажбур бўлган ўсмирнинг таҳқирланиши. Ўз кучига ишонмаган, дўсту ёри бўлмаган йигитчанинг бутун мамлакатни титратган ҳаракат ташкилотчиларидан бирига айланишининг сабаби.\nУшбу адабиётдан Президент Шавкат Мирзиёевнинг Ўзбекистон Республикаси Конституцияси қабул қилинганининг 26 йиллигига бағишланган тантанали маросимдаги маърузасининг ўзбек ва рус тилларидаги матни ўрин олган.


ЕТТБ Андижон ва бошқа вилоятларда ўз филиалини очмоқчи\n23 январ 2021, Тошкент вақти: 14:12\nЕвропа тикланиш ва тараққиёт банки президенти Сума Чакрабарти Мирзиëев билан учрашди.\nШавкат Мирзиёев 10 июнь куни Европа тикланиш ва тараққиёт банки президенти Сума Чакрабарти бошчилигидаги делегацияни қабул қилди¸ деб хабар қилди Ўзбекистон президенти матбуот хизмати.\n«Учрашувда амалий ҳамкорликни ривожлантиришнинг асосий йўналишлари, жумладан, мамлакатимизда инвестиция лойиҳаларини ва кредитларни ўзлаштиришни тезлаштириш, иқтисодий ислоҳотларни амалга оширишга, қулай ишбилармонлик ва инвестиция муҳитини шакллантиришга кўрсатилаётган кўмакни кенгайтириш масалалари батафсил кўриб чиқилди»¸ дейилади расмий баëнотда.\nРасмий рақамларга кўра¸ ЕТТБ Ўзбекистонга ҳозирга қадар жами 600 миллион доллардан зиëд кредит ажратган¸ хусусий сектор лойиҳаларига 100 миллион доллар инвестиция киритган.\nУчрашувда ЕТТБнинг Андижон ва бошқа вилоятларда филиалларини очиш истиқболи ҳам тилга олинган.\nАйтилишича¸ бу ЕТТБ раҳбарининг кейинги икки йил ичида Ўзбекистонга учинчи марта келишидир.


Индонезиядаги соҳил бўйида улкан ўлчамдаги номаълум маҳлуқ жасади топилди\n21:51 / 12.05.2017\nИндонезия жанубидаги соҳил бўйида улкан ўлчамдаги номаълум маҳлуқ жасади топилди. Бу ҳақда The Daily Mirror нашри хабар бермоқда.\nНашр маълумотларига кўра, келиб чиқишини ўрнатишнинг иложи бўлмаган маҳлуқнинг чириётган жасадини 37 ёшли Арсул Туанокота Серам оролининг шимолий соҳилида аниқлаган. Унинг айтишича, у дастлаб денгиз маҳлуқини саёзликка ботиб қолган қайиқ деб ўйлаган.\nМаҳлуқнинг жасади узунлиги 15 метрни, эни 2 метрни ташкил қилган. Маълум фурсатдан кейин маҳлуқни ўз қўзлари билан кўриш учун бу ерга маҳаллий аҳоли оқиб кела бошлаган. Улардан баъзилар бу жасад улкан кальмар ёки китга тегишли бўлиши мумкинлигини тахмин қилишган.\nМаҳаллий аҳоли ҳукуматга соҳилдан ёқимсиз ҳид тарқатаётган жасадни олиб ташлаш илтимоси билан мурожаат қилишган. Таъкидланишича, океаншунослар жасад тўқималаридан намуналар олишга улгуришган.\nИндонезия денгиз кальмар маҳлуқ


Кимё фанини ривожлантиришда Россия ва Ҳиндистон тажрибаси: лабораториялар қуриш жуда ҳам муҳим...\nСамарқанд давлат университети ўқитувчиси, кимё фанлари бўйича фалсафа доктори (PhD) Алишер Ишанкулов ҳозирги кунда Россиянинг Қозон миллий технологиялар университети нанокимё илмий лабораториясида “Кўп компонентли гибрид квант нуқталар асосида полимерларни модификациялаш ва улар асосида наноматериаллар олиш” мавзусида илмий изланиш олиб бормоқда.\n- Тадқиқот юзасидан Россиянинг бир қатор университетлари ва Ҳиндистонда бўлдим, - дейди Алишер Ишанкулов. - Бу давлатларда аниқ ва табиий фанларга эьтибор жуда кучли, илмий тадқиқот ўтказувчи олимларга барча шароитлар яратилган. Албатта, бунда тажриба ва фикрлар илмашиш имконияти кенгроқ бўлди. Агар холис фикр айтадиган бўлсам, ҳозирги вақтда бизнинг университетимиз ҳам босқичма-босқич ривожланиш йўлидан кетмоқда. Шунингдек, хорижлик профессор-ўқитувчиларнинг университетимизга келиб дарс бериши ҳам бу ердаги муҳитни яхшилашга, жараённи янада тезлаштиришга хизмат қилади.\nБугун Қозон миллий технологиялар университетида ўз фаолиятимни давом эттиряпман. Оиладан узоқда яшаш жуда қийин, лекин университетимизга ҳозирги кунда замонавий лабораториялар ташкил қилишда барчамиз ректоримизга қанот бўлиб ёрдам беришимиз керак. Ҳозир бу борада кўплаб амалий ишлар олиб борилмоқда. Университетимизда барпо этилаётган лабораториялар ва сотиб олинаётган янги замонавий асбоб-ускуналар бунинг далили бўла олади.\nМен ёшлигимдан кимё фанига қизиқиб ўсганман. Биринчидан, ўқитувчи ва шифокор оиласида дунёга келганим сабаб бўлса, иккинчидан кимё ўқитувчимиз жуда яхши дарс ўтар эди. Ҳозир кимёгар бўлишни истаган ёшларга даставвал мактабда яхши ўқишлари, кейин эса чет тилларини ўрганишни тавсия қиламан. Яна бир муҳим нарса бу бадиий китоблар мутолааси. У кишининг фикрлари ва дунёқарашини теранлаштиради. Мен ёшларга Артур Конан Дойлнинг “Йўқолган дунё” илмий фантастик романини, Пауло Коелонинг “Алкимёгар” қиссасини ва Аҳмад Лутфий Қозончининг “Саодат асри қиссалари” асарларини ўқишни маслаҳат берган бўлар эдим.\nЎзбекистон янгиликлари » Жамият » Кимё фанини ривожлантиришда Россия ва Ҳиндистон тажрибаси: лабораториялар қуриш жуда ҳам муҳим...


“ОРИАТ ДОНО” РАДИОСИДА, АКМАЛ МИРЗОНИНГ “ЧОЙ УСТИДА” ДАСТУРИ МЕҲМОНИ ТАНИҚЛИ СПОРТ ШАРҲЛОВЧИСИ МИРЗАҲАКИМ ТЎХТАМИРЗАЕВ! ҲЕЧ ҚАЙСИ МУРАББИЙ, ҲЕЧ ҚАЙСИ ФУТБОЛЧИ МАЙДОНГА “БУГУН МАҒЛУБИЯТГА УЧРАМОҚЧИМАН” ДЕБ ТУШМАЙДИ! 24.01.2015 02:10\n“Орият доно” радиосида радиобошловчи Акмал Мирзонинг “Чой устида” дастурининг навбатдаги сони мавзуси ҳам, футболга бағишланди!\nДастур меҳмони эса, таниқли спорт шарҳловчиси ва журналист Мирзаҳаким Тўхтамирзаев бўлди.\nДастур давомида Ўзбекистон Миллий Терма жамоаси ва Осиё кубоги ҳақида фикрлар бўлиб ўтди.\nМазкур Дастур Ўзбекистон Миллий Терма жамоаси Жанубий Корея жамоаси билан ўйинидан бир оз олдин бўлиб ўтганди.\nАкмал Мирзо: - Мухлисларингиз томонидан энг кўп берилаётган савол, нега энди Осиё ўйинларини Мирзаҳаким Тўхтамирзаев шарҳламаяптилар?\nМирзаҳаким Тўхтамирзаев: - Аввал, эътибор учун ката раҳмат. Ўтган йил давомида сал кўпроқ ишлаб юборибмиз, айниқса, Янги йил арафасида! Шунинг учун ҳам, ҳозир таътилдаман. Сабаб шу.\nАкмал Мирзо: - Осиё кубоги қачон ўтказилиши бир йил аввал маълум эди. Мирзаҳаким Тўхтамирзаевнинг айнан шу пайтда таътилга чиқишлари, бу у кишини дангасага чиқиб қолишларими ёки...?\nМирзаҳаким Тўхтамирзаев: - Аслида ўша тарафга бориб келиш нияти бор эди. Асосий сабаб шу.\nАкмал Мирзо: - Сизни турнир қандай ҳолатга олиб келиб қўйди? Кутилган, кутилмаган фикрлар, ҳолатлар...\nМирзаҳаким Тўхтамирзаев: - Кутилган, кутилмаган дейдиган бўлсак, биринчиси, Ўзбекистон Терма жамоаси чорак финалга чиққанидан беҳад мамнунман. Бу кутилган ва ҳадиксиралган вазият. Бугун Осиё футболида кучли жамоа қолмагандек, ҳар бир жамоа ғалаба қозониши мумкин эди. Масалан, “Қатар” жамоасининг ҳолати шундай бўлишини ўйинлар олдидан ким билган эди? Австралияда уларнинг ойи эмас экан. Ёки Саудия Арабистони Терма жамоаси Шимолий Кореяни енггач, бу жамоани енгиб бўлмайди, дейишганди. Вазиятни кўрдингиз.\nАкмал Мирзо: - Миллий Терма жамоамизнинг иккинчи ўйинига тўхталсак, яъни Ўзбекистон ва Хитой. Кўпчиликнинг жаҳли чиқишига сабаб бўлган ўйин.\nМирзаҳаким Тўхтамирзаев: - Футболда ғолиб таркибни алмаштирмайдилар, деган ақида бор. Бутун дунёда шундай. Фақат кимдир жароҳат олса, мажбур бўлганидан алмаштиришади. Энди тасаввур қилинг, ўша Хитой билан учрашув куни Миржалол Қосимов худди учинчи турдаги каби ёшларга кенг имконият бериб, таркибда 5 та ўзгаришни амалга оширди. Натижа омадсиз чиқди! Ўша куни “қарияларни пенсияга узатиш вақти келди”, деган бир тарафлама ҳақ бўлишгандир, лекин ўша куни ёшлар майдонга тушиб, терма жамоа мағлубиятга учраса, шу мухлисларнинг аксарияти (ҳаммаси эмас!) “ютиб турган таркибни алмаштириб нима қиларди?” дейишарди. Яна бир тарафи, биз Миллий Терма жамоалар ўртасидаги Осиё кубоги мусобақасини кузатяпмиз, ёшлар ўртасидаги чемпионатни эмас. Шунинг учун, терма жамоа бош мураббийи ихтиёрида бўлган ўйинчиларнинг паспортидаги туғилган санасига қарамасдан майдонга тушириш керак. Нима учун, бошқа жамоаларда баъзи ўйинчилар 40 ёшга тўлганида ҳам майдонда ўйнаши мумкин? Дарвозада туриши, Жаҳон чемпиони бўлиши мумкин? Бизда эса, 30 ёшдан ошган футболчини қарияга чиқариб қўйишади. Бошқа тарафи ҳам бор, Оуэн, Руни сингари футболчилар профессионал футболда 17-18 ёшдаёқ пайдо бўлиб, Терма жамоа таркибидан жой олишган. Ана шундай юлдузларни қўрқмасдан таркибга киритиш шарт! Ҳаттоки, бизда ҳам. Шунинг учун, Хитой билан бизнинг Терма жамоа кўрсатган ўйин, кимгадир ёқмаганлиги табиий. Мағлубиятга учралганда, албатта, камчилик топамиз. Аммо, бир нарсани алоҳида таъкидлаб ўтишни ҳоҳлардим. Ҳеч қайси мураббий, ҳеч қайси футболчи майдонга “бугун мағлубиятга учрамоқчиман” деб тушмайди! Ёки жамоани майдонга шу ният билан туширмайди. Мураббий ўзига ўзи душман эмас! У машғулотлар вақтида ўйинчиларнинг қандай тайёргарликка эга эканлигини кузатиб боргани учун ҳам, айнан ўша футболчиларни танлайди. Ўйинда 1:0 ҳисобида танаффусга чиқилди. Кейинги таймда “Терма жамоа ўйинчилари мағлубиятдан қутилиш учун интилишмади” деган фикрлар билдирилди. Балки, ўша куни бошқа шаҳардан бошқа шаҳарга кўчиб юрган футболчиларнинг жисмоний тайёргарлигида қандайдир муаммо вужудга келгандир? Чунки, ўйинчиларни рақиблари бошқа шаҳарда кутиб олишди.\nАкмал Мирзо: - Ўзбекистон Терма Жамоасининг Хитой Термаси жамоаси ўйинидаги мағлубиятидан сўнг, интернет орқали гаплар, расмлар тарқалди. Кейинги ўйинга мана шу интернет орқали тарқалган нарсалар ўз таъсирини кўрсатди, деб ўйлайсизми?\nМирзаҳаким Тўхтамирзаев: - Йўқ назаримда! Буни албатта, ўша жамоанинг ичидагилар айтиб берар, лекин ҳақиқий спортчи, ҳақиқий мураббий, ўз нуқтаи назаридан келиб чиқиб ҳаракат қилади. Кўп йиллар мобайнида нуфузли мусобақаларни кузатар эканмиз, кўпчилик терма жамоалар дастлабки ўйинларни қийинчилик билан ўтказишганини, ўзлари учун мақбул натижага қийинчилик билан эришганларини кўрганмиз. Италия ёки Германия жамоаларида шундай ҳолатлар бўлган. Уларнинг мураббийлари ўз шогирдларини бундай вазиятларни инобатга олган ҳолда тайёрлайди. Дастлабки биринчи турда рақибини, дейлик, 6:0 ҳисобида тилка-пора қилиб ташлаган жамоа эса, кутилмаганда кейинги турларда мағлубиятга учраган ҳолда кетиши мумкин. Жуда ҳам ишонгим келади, балки терма жамоамиз мураббийлари мана шу ҳолатни ҳам инобатга олишгандир? Яна бир тарафи, биз Хитой Терма жамоаси гуруҳда биринчи ўринни олишини кутмагандик. Терма жамоамиз устози учинчи ўйинда, ёшларга имконият бериши аниқ эди. Вазият ўзгарди, ўша иш қилинди. Чунки, руҳий жиҳатдан айрим футболчилар қийин аҳволга тушиб қолишди. Назаримда, ёшлар ўзларига билдирилган ишончни оқлашди, бунга шубҳа бўлиши мумкин эмас. Шу боисдан ҳакамлик ҳақида гапиришни ёқтирмайману, австралиялик ҳакамнинг виждонига ҳавола, деб қўя қолайлик. Лекин, мана шундай мураккаб вазиятда ҳам, терма жамоамиз аъзолари, бир жамоа бўлиб, ғалаба қозонишди. Гуруҳдаги хатони тузатиш имконияти бор эди. Бу ёғига эса, ҳеч кимнинг хатога ҳаққи йўқ. Хато қилган ютқазади ва чиқиб кетади.\nАкмал Мирзо: - Одатда босқичдан босқичга ўтганда жаҳон терма жамоаларида футболчилар интернет орқали ҳам, мухлислар билан юзма-юз кўришганда ҳам мулоқотда эҳтиёткорроқ бўлишади. Бизнинг терма жамоа ўйинчилари эса, интернет орқали “жангларга киришганлари” ҳақида эшитган бўлсангиз керак. Нима деб ўйлайсиз, бу нарсани қандайдир назоратга олиш керакмикан? Ҳаттоки, “интернетда ўтирибсанларми, футбол ўйнаяпсанларми, биттасини қилсаларинг-чи!” деган гаплар ҳам тарқалди. Бунақа пайтда, футболчига ким ёрдамга келади?\nМирзаҳаким Тўхтамирзаев: - Биринчи навбатда ҳамма ўз ишини қилгани маъқул! Футболчи футбол ўйнагани, шифокор беморни даволагани, лекин биз фақат иш билан чегараланиб қолсак, ҳаёт ўз мазмунини йўқотган бўларди. Тасаввур қилинг эртага мураккаб жарроҳлик операцияси кутиб турган шифокор, бугун футболни ўтказиб юборадими? Ҳақиқий ишқибоз бўлса, у барибир кечаси ўша футболни кўради! Аслида у ҳам эртароқ ухлаб, уйқуга тўйиши, эртага ўз вазифасини бажариш учун замин ҳозирлайди. Буни бошқа соҳа вакиллари мисолида ҳам кўрсатиш мумкин. Нима учун бошқа соҳа вакиллари ўз фаолияти билан бирга интернетга кириши мумкин, телевизор кўриши мумкину, футболчиларга бу нарса таъқиқланиши керак? Ҳар бир соҳада, у спорт бўладими, ишлаб чиқариш бўладими, ўзининг психолог раҳбари бўлиши керак. Алоҳида штатдаги психологни эмас, мен раҳбарнинг психологлигини назарда тутяпман. Сиз бир вақтнинг ўзида кинода роль ўйнашингиз, радиода бошловчилик қилишингиз, концертларни олиб боришингиз, яъни бир қатор бир-бири билан бевосита боғлиқ бўлмаган, аммо яқин бўлган, ўзингиз уддалай оладиган ишларни бажаряпсиз. Терма жамоа мураббий ва атрофидаги ёрдамчилар, нафақат тўпни қаерга қандай узатишни, балки ўша таркибга жалб қилинаётганларни саралаб олишдан бошлаб, уларнинг феъл-атворини, нафақат тўп тепиши ёки жисмоний тайёргарлиги, балки руҳий ҳолати қандайлигини ҳам яхши билиши зарур! Кимнидир туртиб турмасангиз, ишини қойилмақом қилиб бажармайди. Бировга эса, бир оғиз ортиқча гапирсангиз, ўзини йўқотиб қўяди. Шу тарафдан терма жамоадагиларга ҳам бироз эрк бериш керак, улар маҳбус эмас! Уларни ҳам интернетга киришга, телевизор кўришга ҳаққи бор! Лекин, қолган ишларни ўз вақтида қилсин! Бу ҳар бир футболчини, мутахассиснинг руҳиятига боғлиқ! Назаримда мулоқот қолиши, лекин у чегарадан чиқмаслиги керак. Шу ўринда футбол мухлисларига мурожаат қилмоқчи эдим. Биз ҳар биримиз ўз жойимизда ўз вазифамизни имкон қадар яхши бажаришга ҳаракат қиламиз. Қанчалик яхши чиқади, бу бошқа масала. Лекин, сиз ва бошқаларнинг ишини одатда миллионлаб аудитория кузатмайди. Минглаб мухлислар интернетда муҳокама қилмайди! Масалан, биз бориб, шифокорга қандай операция қилишни ўргатмаймиз, минг афсуски, баъзан шифокорлар ҳам хатога йўл қўйишади. Ҳамма операция ҳам 100 фоиз ижобий натижа билан тугамайди. Лекин, улар ҳам беморга ёрдам бераман, деб ҳаракат қилган. Нима учун, бошқа соҳа вакиллари хато қилишса, буни тўғри тушунамиз, қаердадир кечирамиз, ҳаракат қилди, лекин бўлмади, деймизу, футболчи ҳаракат қилса, мураббий хатога йўл қўйса, уни фақат ўзини эмас, атрофидагиларни ҳам қориштириб ҳақорат қиламиз? Танқид қилиш бошқа, ўз фикр-мулоҳазасини айтиш бошқа, инсонни ориятига, ҳамиятига тегиш бошқа! Яқинларингизни ёки ўзингизни биров ҳақорат қилса, ёқадими? Нима учун ўзимизга раво кўрмаган нарсани бошқаларга раво кўрамиз? Хафа бўлганимиз бор гап. Хитойдан кейинги кунни эслаш жуда оғир. Бироқ, натижа учун мураббийлар, футболчилар масъул. Улар Ўзбекистон фарзандлари, биз Ўзбекистон обрўси учун курашяпмиз. Ҳар биттамиз. Ана шундай вазиятда танқид бўлиши мумкин, лекин ҳақорат эмас.\nШунингдек, Акмал Мирзонинг саволига кўра, Мирзаҳаким Тўхтамирзаев, Миржалол Қосимов, танлайдиган таркиб ва унинг ёш истеъдодли футболчиларни қўллаб-қувватлаши, мураббийлар ҳақидаги ўз фикрларини билдириб ўтди.\nМирзаҳаким Тўхтамирзаев ғалаба ва мағлубият ҳақида: - Биз ғалаба қозонган кунларда мана шу мутахассисларни кўкларга кўтарамиз, мағлубиятга учраган куни эса, кеча ўзимиз олқишлаган инсонларни ерга урамиз. Бу нотўғри. 2006 йил Германия уйида ўтган Жаҳон Чемпионатида олтин медални қўлга кирита олмаган эди. Лекин, ҳеч ким мураббийлар йўқолсин, дегани йўқ! Бразилия Жаҳон чемпионатида ўз уйида қай аҳволга тушганини кўрдик. Лекин, ҳеч ким ўша футболчилар қайтиб жамоага қабул қилинмасин, дегани йўқ! Бирор инсон, Бразилия Германияга биз йирик ҳисобда ютқазиб берамиз, деб майдонга тушганига ишонадими? Ўша куни Бразилия ғалаба қозониб, финалга чиқмоқчи эди! Рақибимиз Жанубий Корея Осиёнинг етакчи жамоаларидан бири, у таркиб туширилса ҳам, бу таркиб туширилса ҳам, натижа ҳар хил бўлиши мумкин. Олдиндан ҳеч ким ҳеч нарсага кафолат бермайди.\nАкмал Мирзо: - Футболда иримнинг ўрни қандай? Футболда ҳам ҳар хил иримлар бор. Стадионда, ўйин вақти ва ҳоказо. Бизни футболда-чи?\nМирзаҳаким Тўхтамирзаев: - Бизнинг футболда эмас, атрофида дейлик. Буларнинг барчаси, энди инсоннинг феъл-атворига ва ўзига боғлиқ. Аслида, қандайдир жиҳатларда балки ишонч ёрдам берар? –дея бир неча хил иримлар ҳақида айтиб ўтди.\nАкмал Мирзо: - Ўзи футболда иримларга қаттиқ эътибор қилиш керакми? Буни қандай йўқотса бўлади?\nМирзаҳаким Тўхтамирзаев: - Буни йўқотиб бўлмайди!\nАкмал Мирзо: - Ўша нарсаларга, ёки интернетга сарфлаган вақтни бошқа нарсаларга сарфласа бўлмайдими? Ахир хаёлни чалғитади-ку...\nМирзаҳаким Тўхтамирзаев: - Энди бошқа тарафи ҳам бор-да, фақат ўйиннинг ўзини ўйлайверса, одам сиқилиб кетади. Қаердадир чалғиш ҳам керак. Агар шунча ўхшаган гап-сўзлар бўлмаса, мухлислар нимани муҳокама қилишарди? Дарвозага тўп қандай киритилганини 5 марта “чайнаб” бўлишганидан кейин, шу билан тўхтайсиз.\nАкмал Мирзо: - Ўйиндан мутахассис ва мухлис сифатида нималар кутасиз?\nМирзаҳаким Тўхтамирзаев: - Мутахассис сифатида, биринчи навбатда репортаж сифатли чиқишини кутаман! Бу нафақат бизга боғлиқ. Баъзан, шундай воқеалар бўладики, суньий йўлдош орқали видеосигонал оламиз, ўша сигнални олишда ҳеч қандай муаммолар бўлмасин! Яқинда бўлган воқеа, Ўзбекистон Терма жамоаси Ёшлар ўртасидаги очиқ чемпионатда ўйнаяпти. Биринчи таймнинг 36-37 дақиқаларига бориб, сигнал йўқолиб қолди. Нақ бир тайм мобайнида, параллел равишда кечаётган рақибларнинг ўйинини бевосита томошабинларга тақдим этдик. Кейин ўша бизга узатилмаган сигнални стадионда сунъий йўлдошга узатадиган мослама ишдан чиққан экан... Кейин ўша учрашувни бошқатдан берадиган бўлишди ва ёзиб оламиз, десак, чет элдаги ҳамкасб ҳамкорларимиз ўша сигнал тўхтаган дақиқадан сигнал тўхтаган дақиқадан, сигнал узатила бошлаган дақиқагача беришди! Аввалгиси билан қўшиб, бошқатдан шарҳлаб, эртасига эрталаб тўлиқ варианти эфирга кетди. Энди ўйиндан кутадиганим видеосигналлар доим хуш хабарларни етказсин!\nЭфир давомида шоир Ботир Эргашев ҳам савол йўллади: - Сизни профессионал шарҳловчи сифатида биламиз, профессионал шарҳловчиларнинг иштирокисиз, ўйинларни тасаввур қилиб бўлмайди! Ўзбекистон Терма жамоаси ўйинларини кузатар эканман, баъзи шарҳловчилар ютқазиб турган вақтимизда ҳам, баъзи нўноқ футболчиларни ўрнида танқид қила олмайди. Шунга сизнинг холис фикрингизни билмоқчи эдим.\nМирзаҳаким Тўхтамирзаев: - Шарҳловчиларнинг мақсади, вазифаси нима, деган саволни кўтаришга тўғри келади. Агар бу футбол шарҳи кўрсатуви бўлса, ҳоҳлаганча танқид ва таҳлил қилиш мумкин. Учрашув вақтида, айниқса, бизнинг футболчилар чет элликлар билан ўйнайдиган футбол учрашувларини назарда тутяпман, ойнаи жаҳон қаршисида ўзи шундоғам сиқилиб турган мухлисларнинг ярасига туз сепиш шартми? Ёки яна бир тарафи бор, ўзим болаликдан ҳурмат қилган, ўзим учун намуна сифатида кўрган Николай Озеров деган машҳур шарҳловчи фаолияти мобайнида, репортаж вақтида бирорта спортчини танқид қилмаган! Ўйинда йўл қўйган хатосини айтган, тўп узатишда, ёки зарба беришда хатога йўл қўйди, деган. Воқеаларни таърифлаган. Лекин, ҳеч қачон, “ўша футболчи икки пулга қиммат, бу жойда уни қўйишни нима кераги бор эди” қабилидаги ибораларни ишлатмаган! Ваҳоланки, барча Республикаларда шарҳловчиларнинг энг зўри сифатида тан олинган! Шу боисдан, учрашувни ким шарҳлашидан қатъий назар, уни ўйин мобайнида, стадионда бўладиган воқеани томошабинга тўлақонли етказиб беришига ҳисса қўшишимиз зарур! Баъзида интернетда ўқиб бўлинган маълумотимизни шарҳловчилар айтишяпти, дейишади. Экран қаршисида ўтирган миллионлаб томошабинларнинг ҳаммаси ҳам бемалол интернетга кириб, ўша маълумотларнинг ҳаммасини ўқиб чиқишга имконияти ёки вақти етарли эмас. Бевосита учрашувга боғлиқ қўшимча маълумотларни бериш, шарҳловчининг вазифаси, аммо, ўйин вақтида шарҳловчининг вазифаси, футболчини, мураббийни ер билан битта қилиш эмас! Хатога йўл қўйган тақдирда ҳам! Биринчиси, томошабинга руҳий зарба бермаслик учун, иккинчиси, ўйиндан четлашмаслик учун!\nАкмал Мирзо: - Ўзбекистон Республикасида туғилиб ўсган кўплаб футболчиларимиз ҳозирда, легионер сифатида чет элларда тўп суришмоқда. Бугун Ўзбекистон Миллий Терма жамоаси сафига чақирилиши мумкин бўлган ўйинчиларнинг энг оптималларими бу? Ё Республикамизнинг энг чет ҳудудларида, кўпчилик мухлислар билмаган, лекин мутахассислар билган бошқа вариантлар ҳам борми?\nМирзаҳаким Тўхтамирзаев: - Вариантлар доим бор, бўлган ва бўлади. Чунки, ҳар бир инсон ўз нуқтаи назаридан келиб чиқиб, фикр-мулоҳаза билдиради ва бир қарорга келади. Лекин, бугунги кунги натижа учун бевосита Миржалол Қосимов масъул! Демак, танлаш ҳуқуқи унда! Яна бир тарафи, кўп йиллар мобайнида мамлакатимизда футболни ривожлантиришга, мамлакат миқёсида катта эътибор бериб келиняпти. Қаранг, “Пахтакор” футбол мактабини мақтаймиз, энди улар сафига “Бунёдкор” футбол академияси қўшилди. Мана шу мактабларда шуғулланаётган болалар ҳаммаси ҳам пойтахтлик эмас. Мутахассислар вилоятларда юриб, истеъдодли, иқтидорли футболчиларни пойтахтга олиб келишяпти. Чунки, Пойтахтда шарт-шароит яратилган. Эндиликда бу каби шароитлар Андижонда ҳам, Фарғонада ҳам бошқа жойларда ҳам яратиляпти. Демак, келгусида Терма жамоага мураббийлик қиладиган мураббийнинг танлаш имконияти кенгроқ бўлади! Мана шуниси қувонарли. Лекин, бугунги кунда Терма жамоа таркибида, назаримда, Миржалол Қосимов ўзи учун оптимал таркибни олиб кетди. Шахсий фикрим, шахсан менга қолса, майдонга тушадими, ёки йўқми, Александр Генрихни ўша таркибга киритган бўлардим. Кимдир яна бир бошқа футболчини ўша жамоада кўргиси келар? Аммо, Терма жамоа таркиби чўзилиб кетаверадиган резина эмас! Шу боисдан айнан шулар борди. Келгуси турнирда Терма жамоа устози ўша вазиятдан келиб чиқиб, ўша кун нуқтаи назаридан бир қарорга келар?\nАкмал Мирзо дастур якунида “Омад бизни ҳеч қачон тарк этмасин!” дея, барчага миннатдорчилик билдириб дастурни якунлади.\nФикрлар ҳаттоки, дастур тугаганидан сўнг, ҳам давом этди!\nАфсуски Ўзбекистон Миллий Терма жамоаси Жанубий Корея жамоасига, 0:2 ҳисобида мағлубиятга учради!\nБир нарса ҳайрон қолдиради, чиндан ҳам аввалги дастурда шоир Ботир Эргашев ўз шеърида айтганидек, “Бир хил майдон, бир хил имкон, бир хил инсон” лекин, негадир бизнинг футболчилар ютқазаверишади!\nЁки, спорт шарҳловчиси Даврон Файзиев айтганидек, “Футболчиларимизга ва умуман ҳаммамизга хос бўлган ҳолат, биринчи ўйинда ғалаба қозондик, деб ҳаддан ташқари эйфорияга берилиб кетиш! Бу нарса яхши эмас!” чиндан битта кичик муваффақиятдан сўнг,руҳланиб кейингисида албатта, мағлубият заҳрини тотишлари керакдек...\nАммо, чиндан ҳам футболчиларни ҳақоратлаш, ёки масхаралаш билан ғолибликка эришиш мумкинмас... Лекин, футболчиларда ҳам чиндан масъулият ҳисси ёки маҳорат етишмаётгандек, назаримизда.


Оққўрғонда масъуллар “Саховат ва кўмак” жамғармаси ва "Маҳалла" хайрия жамоат фондидаги маблағларни талон-торож қилди. Бу ҳақда Бош прокуратура хабар қилди.\nМаълум бўлишича, Оққўрғон тумани ҳокимининг маҳалла ва оилани қўллаб-қувватлаш масалалари бўйича ўринбосари М.А. туман «Маҳалла» хайрия жамоат фонди ҳисобчиси Б.Н. билан тил бириктириб, «Маҳалла» хайрия жамоат фонди ва “Саховат ва кўмак” жамғармасига келиб тушган пулларни нақдлаштириб, 109,2 млн. сўмни ўзлаштириб юборган.\nШунингдек, улар 2020 йилда “Саховат ва кўмак” жамғармасига келиб тушган 44 млн. сўмни мақсадсиз сарфлаб, растрата йўли билан талон-торож қилганликлари аниқланди.\nШу йил 16 май куни ушбу ҳолат бўйича ЖКнинг 167-моддаси 3-қисми “а” банди билан жиноят иши қўзғатилган ва ҳозирда тергов ҳаракатлари олиб борилмоқда.\nАброр Амир 18 май 2020 17:00\nБу хали биттаси 99% хокимятларда шу ахвол ,бир туда очлар харомхурлар талаб ташлади халк мулкин .бу холатга хеч Ким хайрон булмай колди.\nОбид Собиров 18 май 2020 17:11\nУзбекистоннинг хамма худудий хокимликлари тафтиш килинсин. Карантин хаммасини асл башарасини очиб ташламокчи!\nМуроджон Ашуров 18 май 2020 17:16\nСабаби бордир буни?!\nХақиқатда, жуда кўп учрамоқда хозирги кунда яъни махаллий хокимиятларда порахўрлик. Билими, савияси, дунё қараши ўта тор бўлган лекин таниш билиши тоғ бўлганлар ишлаяпти. Буларни мақсади пул ишлаб олиш холос. Сабаби ҳаммага аён..........\nмм 18 май 2020 17:33\nРеалист 18 май 2020 18:36\nСабаби аниқ,жазосизлик,битта узр билан қутулиш мумкин бўлгандан кейин кўпаяверади.\nБалиқ бошидан сасиган.Қамалган тақдирда хам бу маслокрадлар турмада курортдагидек яшашади.\nХитойдагидек кескин чора кўриш керак,мол-мулки мусодара ва пешонасига битта ўқ жойлаш,фақат шу йўл билан енгиш мумкин коррупцияни.\nФақат бунинг учун жуда хам кучли ирода керак.Бўлмаса итнинг орқа оёғи бўлииб юраверамиз.\nMuhmmad Usmonov 18 май 2020 18:48\nKotta o'g'rla haliyam ishlavot haliberi o'zgarish bo'lish qiyin hechkimga ishoch qolmagan\nНурулло 18 май 2020 19:30\nБу янгилик эмас хамма жойда бор факат текшириб куриш керак\nРудачова Любовь 18 май 2020 20:17\nМне кажется это просто кощунство.Ведь есть люди которые не могут обеспечить свою семъю. Потомучто карантин. Многие без работы.\nЭтих людей которые присвоили деньги для нуждающих просто надо судить\nСанжар Тожимирзаев 18 май 2020 20:19\nАссалому алейкум. Бизда бундай жамоат фондларини ташкил этиш ярашмас экан. Ундан кура шу фондга утказиладиган пулларни хакикатдан керакли мухтож инсонларга бериб. Чек куринишида шу фондларга бериш керак ва бу фондлар мухтож катлам руйхатини шакиллантириб берса. Хайр саховат килмокчи булган саховат пеша инсонлар хакикий эхсонни эгасига етказиб беради ва бир парча когозга хисобот шаклида шу фондга такдим этади. Шунда бу харомхурларга макулатура булади.\nХамид. Нукус 18 май 2020 21:49\nхоким уринбосарлари слишком купайган....\nкискартиш керак хоким уринбосарларинг..\nFarhod 18 май 2020 22:59\nAbu birinchi marta emas bundan tashqari kam taminlangan oylalar uchun ajratilgan isiqhonalar ham talon taroj qilingan\nЭлбек 18 май 2020 23:45\nОлдида шундай булган, одамлар онгидаги узгаришлар сабабли пора олиш ресурслари тораймокда, шу сабабли саховат ва кумак, хайрия пулларига от куйишибди бу шаввозлар. Бухгалтерияда 0 раками сехрли ракамдир, факат уни купйтириб ёки озайтириб куйса булди. Зам хоким хокимга кул куйдириб чиккач 0 лар узгартирилган. Шу хам масалами. Короновирусдан кейин Халоллик ваксинаси ишлаб чикилишига хам пул ажратилиши лозимга ухшаяпди.\nЖасур 18 май 2020 23:59\nТохирбек Абдурахмонович Тожибоев 19 май 2020 00:01\nХокимиятларни тез-тез тафтиш қилиб турилмаса, Ўзлаштиришлар, мақсадсиз сарфлашлар бўлаверади.\nСоли 19 май 2020 05:53\nO`ZBEK 19 май 2020 08:10\nМухтарам президентимиз халкка канча ёрдам килиб одамларни огирини енгил килиб, Касалликка чалинганларга давлат бюджети хисобидан уларнинг даволанишига ёрдам киляпти, Бухородаги табиий офатлардаги халкларга ва Сардобадаги ахолига канчалик ёрдам бериб келмокда, ундан ташкари кушни республикаларга ёрдам бериб келмокдалар, шу хаммаси халк учун булиб келяпти, айрим туман ва билоят хокимлари булса уз президентиса соткинлик даражасида бориб уз мансаби устун куриб, халкнинг огир ахволидан фойдаланиб угирлик килишмокда. Улуг Ватан Уруш йилларида бир кило картошка угирлагани учун Сибирга сургун килинар эди, колган оиласи ХАЛК УГРИСИ тамгасини олар эди. Булар шу пулларни олиб кандай килиб ХУДОдан куркмай фарзандини бокиб келишмокда.\nБекзод 19 май 2020 11:29\nШунака каламушларнинг тулик исми шарифию адреси билан ёзинглар.\nУста Лень 19 май 2020 13:22\nХотя... Крысы у своих не воруют...\nҚизлархон 19 май 2020 15:08\nРеспубликада Ягона хисоб рақам очиб, тушадиган тушумни тўғридан тўғри бошқарилиши тарафдориман. Саховатли инсонларни ҳам жалб қилишда махалла, туман, шахарга эмас ягона ҳисобга қаратмоқ лозим деб биламан. Яхишилаб бош қотириш кк\nАник 20 май 2020 02:09\nСанжар Тожимирзаев гапингизга кушиламн. Хокимятлардан мухтожлар етиб бориши кийин. Чунки узларидан ортмайди. Камига улар мухтож деб хисоблайдиган оилаларниям текширадиганлар борми узи? Мен кишлокда яшайман. Кийналиб колган оилаларни 5 фози хам хокимятдан ёрдам сурамайди. Ишонмасанглар текшириб куринглар. Шунча пуллар каёкка кетябди узи? Таклифим ёрдам бериш тизимини мутлако узгартириш керак.


Шароф Рашидов ва миллий лидерлик зиддиятлари - UzAnalytics\nСовет Ўзбекистони лидери Шароф Рашидов мисолида Грегори Глисон томонидан 1986 йилда ёзилган мақола Марказий Осиёнинг лидерлари ўша пайтда шахсий танлов билан эмас, балки мажбуран, шахсий сиёсатни юргизишни истисно этадиган вазифаларни бажарганларини тасдиқлайди. Уларнинг мажбуриятлари асосан ташвиқот (совет пропагандаси) ёки ижтимоий муносабатлардан иборат бўлган. Улар фақатгина маросим фигуралари эмас, уларнинг таъсири рамзий аҳамиятдан ортиқ бўлган. Улар жамоат арбобларидир ва одамлар, уларнинг сиётсатчи эканига ишонишган. Бироқ уларда ижтимоий қўллашни мобилизациялаш учун воситалар бўлмаган ва улар қандайдир фундаментал мазмунда сиёсатни белгиламаган.\n1950 йилларда Мерл Фейнсод, америка тарихчиси ва машҳур советолог, Совет Иттифоқи чегараларида сиёсий ўзгаришлар имкониятларини баҳолашда, «бундай ўзгаришларнинг асосий элементи миллий лидерлик, совет сиёсий тизимида юқори лавозимларни эгаллайдиган кўпсонли совет майда миллатларининг туб маҳаллий икки тилли вакиллари бўлади” деган. Шунингдек, у киноя билан ўз тизимлари ичида мансаби юқори кўтарилган миллий интеллигенция вакиллари, ўзининг сиёсий ишончлилиги мустаҳкамлигини намоён қилиш орқали, сўнгги натижада нафақат формал, балки ҳақиқий ваколатларга интилиши мумкин, деб таъкидлаган.\nМарказий Осиё элита намояндалари марказ ва периферия ўртасида воситачи ролини бажариб, Москвага ва марказий раҳбарларга сиёсий содиқлигини кўрсатган, лекин маданий ўз ватани юрти ва юртдошлари билан қолган деб ҳисоблаш одат тусига кирган. Марказий Осиё элита намояндаларининг илк авлодлари, Москва ва «марксизмнинг россияча усули» олдидаги интернационал идеологик мажбуриятларидан уларнинг этник алоқалари устунликка эга бўлганлиги фактини яширмаган. Бироқ совет хукумати даври мобайнида Марказий Осиёда камида уч авлод элиталар алмашди: биринчиси про-большевистик миллий фракциялар, уларнинг тозалаш давридан кейинги ворислари ва 1960 йили десталинизациядан кейин ҳукумат тепасига келган лидерларнинг янги тўлқини.\nЎзининг революцион пайтларнинг қизғинлик ва мессианлигидан йироқлигига, ривожланишнинг қатор муаммоларига қарамасдан, Ўрта Осиёнинг асосий республикаларида кутилган мустақил «мавериклар» пайдо бўлмади. Аксинча, республика раҳбарияти кўплаб ташқи далилларга кўра, виждонли, ўзига тўқ, ҳатто ўзини мақтовчи, содиқ коммунистлардан иборат, улар кўп ҳолларда «Рим Папасидан ҳам олийжаноброқ» бўлган ёки Москва вакилларининг ўзига нисбатан кўпроқ москвача идеологик йўлга амал қилган.\nБунга бир неча тушунтиришлар мавжуд. Бири, маҳаллий лидерлар марказий лидерлар билан ривожлантирган алоқалар, биринчиларга маҳаллий манфаатларни ҳимоя қилишга, ривожланишни таъминлашга, ҳукуматни сақлашга ва ўз эгосини кучайтиришга ёрдам берган деб тасдиқлайди. Иккинчи версия таъкидлашича, Марказий Осиё элиталарининг ўзи тизимнинг шахсий бенефициарлари бўлган ва шунинг учун марказ томонидан самарали кооптация қилган. Учинчи версия, Марказий Осиё лидерлари марксистча-ленинча мафкурага ва Совет Иттифоқининг сиёсий-иқтисодий тузилмаларига самимий ишонган ҳисоблайди. Яъни, улар матонатли коммунистлар бўлишган.\nШубҳасиз, маҳаллий лидерлар марказ талаблари ва ўз республикаларининг умидлари ўртасида бўғиб қўйилган эди. Марказнинг нуқтаи назарида, идеал миллий лидер – бу, марказий партия ёки ҳукумат мақсадларини силжитиш ёки эришиш учун аҳоли кенг қатламларини мобилизация қилишга ва бюрократия қатламларини бошқаришга қодир бўлган шахс. Бироқ агар маҳаллий лидер бу идеални амалга оширишда муваффақият қозонса, ҳавф туғдиради, чунки у шахсий таъсирга эга, содиқ тарафдорларга, шахсий машҳурликка эга; яъни сиёсий ресурсларга эга бўлиши мумкин. Марказ учун – бу диверсия, коррупция, патронаж, миллатчилик ва локализм ҳавфидир. Марказ эҳтиёжларини қаноатлантириш учун, миллий лидер сиёсий ресурсларга эга бўлиши керак, мотивациялаш, илҳомлантириш, мукофотлаш ва жазолашни ташаббус қилиш ва амалга ошириши керак. Марказга мукофотлайдиган ва жазолайдиган, топқир сиёсатчидан ҳавфли нарса йўқ, мустақил содиқликларни қуриши ва охир оқибатда миллатчи бўлиши мумкин. Демак, миллий лидер ўз сиёсий ресурсларини тарбиялаши ва улардан шундай тарзда фойдаланиши керакки, уларнинг кўргазмалигини минимумга келтириши керак. Бу қарама қарши позиция – кўпинча, совет сиётсатчилари национализмнинг «диалектик назарияси» ёки, бир бирига мос келмайдиган мезонларни қониқтиришга интиладиган назариясини исботлайди.\nШараф Рашидов ва мансаб кўтарилишлари\n45 йил давомида Шароф Рашидов Ўзбекскистон ССРда муҳим давлат ва партия лавозимларини эгаллаган. Салкам чорак аср у Ўзбекскистон КП МК биринчи секретари бўлган. У сермаҳсул ёзувчи бўлган, одатда ўз она тили – ўзбек тилида ёзган. У аъло даражада рус тилини билган ва унинг ишлари турли тилларга таржима қилинган. Баланд бўйлик, назокатли, Рашидов кўпинча Марказий Осиё матбуотида, телевидениеда ва радиоэфирда чиқарди. Бу уни СССРдаги миллионлаб турк тиллик осиёликларнинг энг расмий тан олинган ва ташвиқот қилинадиган «этник» ёки «миллий» лидер даражасига кўтарган. Унинг наср, назм ижодий ишлари, кўплаб эссе ва саноқсиз жамоат нутқлари – унинг жамоатда эълон қилган позициялари далилидир.\nРасмий биографиядан маълумки, у камбағал оилада, Октябрь революциясидан бир кун олдин ҳозир Жиззах деб номланадиган Мирзачўлнинг чекка қишлоғида туғилган. Рашидов Жиззах педагогика техникумида педагогик маълумот олди ва 18 ёшда ўқитувчи бўлиб ишлай бошлади. Шу даврда у шунингдек, «Ленин йўли» («Ленинский путь») ўзбек тилидаги газета муҳаррири бўлиб ишлаган ва ўша пайтдаги ўзбек тилининг лотинчадан кирилл алифбосига ўтиш жараёнида шахсан иштирок этган. 1939 йилда у комсомолдаги фаол ишидан кейин партияга кирган. 1941 йилда Самарқанд давлат университетининг филология бўйича дипломини олган. Урушнинг бошида Қизил армия сафига қабул қилинган, Иваново областидаги Порфино шаҳри ёнидаги жангларда 1943 йилда яраланган. Самарқандга қайтгач, Рашидов фаол партия ишига киришган. 1944 йилда у Самарқанд обкоми секретари этиб сайланган. Маҳаллий коммунистларнинг нашри – «Қизил Ўзбекистон» («Красный Узбекистан») кундалик редактор бўлган. 1949 йилда Ўзбекистан Ёзувчилари Кенгаши раислигига сайланган, бу унинг умуммиллий машҳурлигида биринчи лавозим бўлган. Бундан кейин унинг карьераси тез ўса бошлади. 33 ёшда, 1950 йил у ЎзССР Олий Кенгаши Президиуми раиси этиб сайланган, тўққиз йил давомида лавозимни эгаллаган. 1960 йил у СССР Олий Кенгаши Президиуми раиси муовини этиб тайинланган. 1959 йил мартда ЦК КПСС секретари этиб тайинланган, бу лавозимни у умрининг охиригача эгаллаган.\nБошқа партия арбобларнинг кўпчилиги сингари, Рашидов кўп сонли мукофотлар олган, икки марта Социалистик Меҳнат Қахрамони ва Ленин ордени, Октябрь Революцияси ордени, Қизил Юлдуз ордени, Ҳурмат Белгиси орденлари ва бошқа кўплаб мукофотлар билан тақдирланган.\nАгар санъат ва журналистикадаги истеъдодлари уни сиёсий майдонга олиб чиққан бўлса, пропагандистик ҳаракатлари марказий лидерлар ва охир оқибат, ривожланаётган мамлакатларнинг ташқи сиёсий ҳамжамиятини катта қисми томонидан уни эътибор марказига чиқарди. Рашидов мунтазам равишда Шарқий Европа, Яқин Шарқ, Куба, Африка, Лотин Америка, Ҳиндистон ва Индонезия мамлакатларига «Марказий Осиё ривождантириш моделини» қўллаб-қувватлаб, сафарлар қилган.\nУнинг қаламига мансуб «Ғолиблар» романи «интернационаллик» қарашларининг яхши намунасидир. Новелланинг ушбу содда формуласи Рашидовнинг юрти Мирзачўлда содир бўлади. Сюжет ёш комсомол қиз Ойқиз ва яқинда урушдан қайтган унинг дўсти Олимжон, инқилобдан кейин аламзада босмачилар билан тўлиб кетган булоқни «озод қилиш учун» бюрократик тўсиқларни ва маҳаллий карьерачи амалдорларнинг майда ранжитишларини енгиб ўтишга ҳаракати ҳақида ҳикоя қилади. Китоб қаҳрамони – Ойқиз, ўзини партия ишига бағишлайди, агроном бўлади, кейин эса колхоз раиси бўлади. У Олтинсой қишлоғи ерларини суғориш учун сув чиқаришда шахсий муваффақиятга эришади. Китобнинг асосий мавзулари партияга хизмат қилиш, интернационализм, техник ва идеологик ёрдам учун славян «катта акасига» миннатдорчилик билдиришдан иборат. Камроқ аҳамиятга эга мавзулар – ишга содиқлик, карьеризмни танқид ва Ўрта Осиёнинг тақчил ресурси сув масаласига қаратилади.\nРашидов илк босқичда ўзини марказий сиёсат тарафдори ва маҳаллий «нативистлик» тенденцияларининг танқидчиси сифатида намоён этди. Бу, пост-хрущевча оттепелга ўша даврга хос эди, у ҳудудда билинмади ва бошқача фикрлашнинг очиқ кўринишларини кўрсатмади.\nМаҳаллий ривожланиш ҳақида гапирганда, Рашидов муваффақиятни маҳаллий ҳаракатларга эмас, марказий ҳокимиятга мансуб деб билган. Рашидов партияни Марказий Осиё халқига меҳрибончилик қилувчи сифатида мақтаган ва пахтачиликда экинларни ихтисослаштиришни қўллаган. Рашидов: «ўзбек ишчиларини пахтачиликни – республика халқ хўжалигининг асосий ва етакчи тармоғини ривожлантириш истиқболлари айниқса қувонтиради» деб таъкидлаган.\n1955 ва 1965 йиллар оралиғидаги ўн йиллик халқ хўжалигининг совет тизимида экспериментлар ва ҳақиқий ўзгаришлар даври бўлди. 50-йилларнинг ўртасида Марказий Осиё республикаларида, пахтанинг қўл теримига барҳам бериш учун пахта терими ва машина турлари механизациялаш зарурати тўғрисида баҳс мунозаралар авж олди.\nХрушчев Тошкентдаги Ташсельмаш бош агротехника корхонасига маълум турдаги терим машинасини ишлаб чиқаришни тўхтатиб, бошқа турини чиқариш юзасидан топшириқ беради. Бироқ, бошқа тури лойиҳалаштирилмагани туфайли, у заводнинг йиғиш линияларида бекор туриб қолган эди. Шу пайтнинг ўзида Иттифоқ Бош секретари «Ташсельмаш» тракторлар ишлаб чиқаришини кўпайтиришни бошласин, деб талаб қилди, улар эса қўриқ ерларни ўзлаштириш компанияси сабабли бутун Иттифоқда кескин етишмасди. Бу ҳодисаларнинг талқинида, бу талаб «Ташсельмаш» Қозоғистоннинг кўчманчи яйлов ерларга ишлов бериш учун тракторларни ишлаб чиқариши юзасидан эътироз билдирган маҳаллий лидерларга қарши бўлган. Хрушчев уларга очиқ ҳужум қилиб, уларни пахта механизациясига қаршилик кўрсатишда айблаган, ва норозиларни лавозимидан бўшатган. 1959 йил мартда, «Ташсельмаш» заводи пахта териш комбайнлари ишлаб чиқаришни тўхтатган ва уч йилда тракторлар ишлаб чиқаришни икки баравар кўпайтиришга эришган бўлсада, Ўзбекистон КП МК биринчи секретари Собир Камалов ишдан бўшатилган. Унинг ўрнига Марказий Осиёда пахта етиштириш, қўриқ ерлар ва халқлар қардошлиги тарафдори бўлган Шароф Рашидов тайинланган.\nХрушчев хукумати алмашганидан кейин Марказий Осиё республикаларини кадрлар алмашинуви қамраб олди. Хрушчев 1959 йилдан 1961 йилгача бўлган даврда барча турк тиллик республикаларда, шунингдек Тожикистон республика партияси биринчи секретарларини алмаштирди.\n1950 йилларнинг охири 1960 йиллар бошидаги ислоҳотлар қишлоқ хўжалиги ва саноатдаги иқтисодий экспансия билан биргаликда Марказий Осиёда Ўрта Осиё бошқарувчи кадрлари ва техник интеллигенциянинг «нативизацияси» учун янги имкониятларни очар эди. Рашидов бу имкониятлардан фойдалана олдими? Бу даврда содир бўлган туб маҳаллий халқ иштирокининг ўсиши, Рашидов ҳаракатларига қарамасдан ва улар туфайли содир бўлди. Рашидов сиёсатда катта тажрибага эга эмас эди, ва унда марказ хукмронлиги билан баҳслашиш, тортишиш нияти йўқ, бунга сиёсий ресурслари ҳам мавжуд эмас эди. Рашидов тўғри сиёсий қарашларга эга эди, қобилиятли пропагандист ва совет сиёсати атмосферасида яхши ориентация қилар эди. Энг муҳими, марказий мансабдор шахслар марказий аппаратни қисман ишдан озод этишдан манфаатдор эди, лекин бу жараёнда, албатта, маҳаллий империя куртаклари аломатларига йўл қўймаслик керак эди. Улар регионларни бошқармасдан раҳбарлик қила оладиган маҳаллий лидерларни излашган. Сиёсатни тўғридан тўғри ўтказиш бўйича ўз қобилиятида чекланган Рашидов мафкурачи ҳам бўлди.\n«Қуш кучини ҳавода топади, одам эса уни дўстларда топади», деган ортодоксал совет фалсафаси билан Рашидов урғуни этник гармонияни кучайтиришга қаратди. Марксизмда ва миллий масалада Сталин йўл қўйган, партиянинг шиддат билан тез ўзгарувчан йўналишини қайтариб ва ўтган омадсизликларга айбни шахс культига юклаб Рашидов «жиддий хатоларга» барҳам берган.\nМиллий масалада Рашидов «миллатлар қардошлиги» сиёсатига ишонган, у ҳар бир миллатни миллий бирлик сифатида тез ривожланишини, шунингдек қардошлик ўзаро ёрдам йўли орқали миллатларнинг бир-бири билан яқинлашишини мўлжаллаган. «Катта оға» ҳақидаги далилни (аргумент) Рашидов бир нечта омилга асослаган. Биринчидан, руслар Иттифоқда алоҳида ўринни эгаллаган, чунки улар социализмни жорий қилган биринчи миллат бўлган. Иккинчидан, Рашидовнинг фикрича, Марказий Осиё маданияти совет ҳукумати келгунича феодал, қолоқ ва эксплуатацияга асосланган бўлган. Учинчидан, у тасдиқлаган, Марказий Осиёдаги инқилобий даврнинг прогрессив лидерлари русларни қўллаган, чоризмни эмас. Ниҳоят, у Марказий Осиёда инқилобдан кейинги ривожланиш Россия саҳийлигининг натижаси бўлган, ва Марказий Осиё турклари бунинг учун миннатдор бўлиши керак, деб ҳисоблаган.\nКейин Рашидовнинг миллий повесткаси курашишга чақирган: (1) миллатчилик ва шовинизмнинг барча шакллари ва қолдиқлари билан, (2) миллий устунлик ва ўтмишни идеаллаштириш тенденциялари билан, (3) коммунистик қурилишга ҳалақит берадиган одатлар ва расм русумлар билан.\nВақт ўтиши билан Рашидов миллий манфаатлар ва одатларга ташқи ҳамлалардан кўпроқ ҳимоялана бошлади, бироқ миллий маҳаллий интеллигенция орасида, эҳтимол у жойларда манфаатларнинг кучсиз ҳимоячиси бўлиб кўринган бўлса керак. 1963 йил у КПСС МК Ўрта Осиё бюросини, Ўрта Осиё совнархоз ва бошқа Марказий Осиё органларини тузиш ғоясини қўлламоқчи бўлган. Бирок бу ташкилотларнинг бири ҳам бир йилдан ортиқ ишлаб тура олмаган.\nРашидов учун муҳим мавзулар\nЎзининг барча асосий нутқлари ва мурожаатларида Рашидов унинг учун муҳим бўлган мавзуларда ўз фикрини билдиради. Бу: (1) икки тиллилик, (2) ижтимоий ўзгаришлар, (3) совет ватанпарварлиги (патриотизми), (4) совет иқтисодий тизими доирасида тараққиёт (прогресс), (5) аёллар аҳволини яхшилаш (6), исломнинг роли. Ушбу асосий мавзулар билан бир қаторда Рашидов баъзан бошқа масалаларга ҳам эътибор қаратган: сув масаласи, кадрлар сиёсати, қишлоқ хўжалиги диверсификацияси, ижтимоий фанларни ривожлантириш, шунингдек турк тилларида ёзма ёдгорликларни ва адабиётни ривожлантириш. Бу асосий мавзуларнинг ҳар бири алоҳида эътиборни талаб қилади.\nМасалан, фан, савдо ва санъатни ривожлантириш мақсадида Рашидов қўллаган икки тиллилик масаласи. Лекин Рашидов тил сиёсати воситасида тўлиқ ассимиляцияга ҳар қандай эътирозларга қарши чиққан, ғарб пропагандаси ҳавфларини ёлғонлигини кўрсатишга ҳаракат қилган: вазият, «кўпчилик совет фуқароларининг рус тилини билиши, миллий тиллар ўзига хослигини йўқотмоқда дегани эмас» деб таъкидлаган у.\nРашидовни анъанавий ҳаёт тарзини ўзгартишга қаршиликни, айниқса қишлоқ аҳолиси ўртасида қатъий енгиб чиқиш бўйича партиянинг мақсадлари безовта қилган. Рашидовнинг ижтимоий трансформацияларга қарашлари уни ўртача йўл тутадиган деб характерлайди. У «хужум давридаги» фаол маданий хужумдан узоқроқ. Лекин у партия ишга солган қишлоқ жойларда яшаш тарзини ўзгартириш бўйича ҳаракатларда иштирок этган. 1964 йилдаги КПСС МК Пленумида икки ҳисса масала қўйилган – қишлоқ жойларда яшаш даражасини кўтариш, «ўтмиш қолдиқларини йўқотиш». Рашидов хулоса чиқарган: «Пленум, ижтимоий муносабатларнинг бундай муҳим ва мураккаб соҳаси, ҳаёт укладларини қайта қуришсиз (перестройки) коммунизмни муваффақиятли қуриб бўлмайди деб тасдиқлади». Пленум мақсади шундан иборатки, 1970 йилга келиб, қишлоқ яшаш пунктларининг, кам аҳолилик кичик қишлоқ ҳамжамиятларидан иборат кишлоқларда хутор тизимини бартараф қилиш. Ўн йил ўтгандан кейин Рашидов, қишлоқ худудларда ёшларни коммунистик идеологик кўндириш ва қишлоқ жойларда яшаш даражасини оширишга бағишланган умумиттифоқ-амалий конференцияда дастурий нутқ билан чиқди, ва турли вазирликлар ва партия идораларининг ҳаракатларини мувофиқлаштирувчи республика кенгашини бошқарди.\nРашидов совет тизиминиг иқтисодий ўзаро алмашинув позициясини ҳимоя қилган. Масалан, бу ерга гранит ва мрамор киритиш эвазига қурилиш бригадалари республикадан ташқарига жўнатилиши мумкин, кўпинча иқтисодиётнинг бартерлик характерига таянган. Рашидовнинг иқтисодиётга ёндашуви учта сабабга кўра муҳимдир. Биринчидан, савдо шароитлари ҳудудлар ўртасида критик муҳим аҳамиятга эга бўлган, воситаларни тақсимлаш бўйича ўткир рақобатни ҳисобга олган холда. Иккинчидан, ижтимоий тараққиёт ва яшаш даражасининг ўсиши билан ўлчанадиган иқтисодиёт самарадорлиги, партия легитимлигининг асосий негизи ҳисобланади. Иккинчидан, Марказий Осиёнинг умумиттифоқ иқтисодиётидаги эгаллаган ўрни қишлоқ хўжалиги билан чекланган эди. Рашидов бир неча марта регионал ихтисосланиш тамойилини ҳимоя қилган: «Йирик иқисодий ҳудудларнинг яратилиши мамлакатимизнинг барча миллатлари коммунизм яратиш учун курашни жадаллаштиришларига кўмаклашади. Табиийки, бу янада кенгроқ сиёсий ва маданий ҳамкорликка, миллатларнинг мулоқоти ва яқинлашишига, улар ҳаётининг интернационаллашувига олиб келади».\nРашидов, давлат режалаштиришда маҳаллий устунликлардан фойдаланишини маъқуллаган: «хукумат иқтисодий режаларида асосий эътибор ҳар бир давлатнинг ҳар қандай моддий имкониятларидан фойдаланишга, унинг ихтисослашуви ва ҳамкорлигини ривожлантиришга ҳамда республика иқтисодиётини ва иқтисодий ҳудудларни комплексли ривожлантиришга қаратилган».\nРашидов аёллар аҳволини яхшилаш тарафдори бўлган. У тез-тез бу ҳақида гапирарди, лекин гендерли тенгликда унинг муваффақиятларини баҳолаш қийин. 1970 йиллар мобайнида Республика КП секретариатида битта ҳам аёл бўлмаган. Агар 1945 йилда республика партиясида аёллар 30 фоизга яқинни ташкил қилган бўлса, урушдан кейинги даврда бу улуш тез ва сезиларли қисқарди. 1962 йилда у паст даражага – 13 фоизга тушиб, кейинчалик 1970 йиллар охирида 20 фоизга етди.\nНиҳоят, охирги мавзу – Рашидовнинг исломга муносабати. Бу жуда қизиқарли мавзу, чунки, Рашидов барча қолган йиллар давомида амал қилган юқори даражадаги изчилликка қарамасдан, у ўзининг исломга қарашларини ўзгартирган. Ўзининг ислом тўғрисидаги илк изоҳларида Рашидов ислом ва христианлик орасидаги фарқни тан олмагандек туюлади. Уларнинг иккаласини «марксизм-ленинизм фани» инкор қиладиган диний бидъад сингари кўриб чиқилади. 1967 йили у, ислом эътиқоднинг бошқа шаклларига қараганда анча чуқур илдизларга эга деб таъкидлайди. У: «диний бидъатлар ҳали ҳам мавжуд. Ўтмишда ислом дини Шарқда жуда чуқур илдизлар тортган. шариатнинг барча қонунлари ва Қуръоннинг ақидалари инсонларнинг оилавий ҳаётини, шунингдек уларнинг ижтимоий муносабатларини бошқарган» деб ёзади. Рашидовнинг исломга муносабати Афғонистондан кейин ўзгарган ва уни янада муросасозлик позициясига олиб келган. Диний маросимлар чекланиши танқидини кескинликни юмшатишга интилиб, 1970 йилларда режим совет маросимларини яратиш орқали эски анъаналарни ва одатларни янгисига алмаштиришга интилган. 1981 йил ҳосил йиғишни байрам қилиш мақсадида Рашидов қадимги Наврўз байрамини реабилитациясини қўллаган.\nИзоҳлар ва тахминлар\nРашидов унинг чекланган мандатига ҳавф туғдирадиган масалаларни муҳокама қилишдан ўзини четга олиб келгани айтилади. Марказий Осиёдаги муҳим ҳодисалар ва маданий муаммоларнинг баъзиларини ҳатто муҳокама қилишни хоҳламаган. Масалан, Рашидов Марказий Осиёда қишлоқ хўжалигини механизациялаш бўйича компанияни ҳеч қачон танқид қилмаган. Аксинча, у ишлаб чиқариш харажатларини ва қўл меҳнати даражасини камайтириш бўйича механизациялашнинг марказий кучларни ишга солишнинг чинақам тарафдори бўлган. Бироқ, Рашидовнинг ҳатти ҳаракатига қараб, унинг риторикасидан фарқли равишда, механизациянинг оқилона эканлигига тўлиқ ишонч ҳосил қилмаган. Унинг лавозимда бўлиши пайтининг охирида пахтанинг фақат 70 фоизи Ўзбекистонда механик терилган, 1950 йилларнинг ўртасида мақсадли даражаси 80 фоизни ташкил этган эди. Демак, партия ва ҳукуматнинг механизациялаш ҳаракатлари таъсири самарасиз бўлган ёки механизациянинг ўзи партия ва ҳукумат ичида душманларга эга бўлган.\nРашидов шунингдек, пахтада ихтисослашишнинг ҳавфли асоратлари тўғрисидаги масалани муҳокама қилмаган. Ўзининг биринчи чиқишларидан охиргисигача Рашидов тинмасдан ўзининг мандатини олиш имконини берган биринчи кўрсатмасини такрорлаган: «Ўзбекистон – совет иқтисодиётининг пахта базаси, ва ишчиларнинг социалистик мажбурияти – хосилни йиғиш». Масаладан атайлаб ўзини четга олишнинг бошқа мисоли Рашидовнинг маҳаллий кадрларни кўтарилилиш тўғрисидаги мавзуни муҳокама қилишни рад этиши. Унинг масала бўйича фикри кадрни ишга тайинланиш учун мезон сифатида миллатидан фойдаланишнинг ҳавфсизлиги ҳақидаги бир нечта тасодифий мулоҳазалардан, ва партия аъзолигида айрим исталмаган силжишлар ҳусусида жумбоқли шарҳлардан иборат.\nРашидовни Марказий Осиёдаги сув лойиҳаларининг дўсти деб аташади. «Ғолиблар» романида асосий тўқнашув сув атрофида кечади. Ўз нутқларида Рашидов кўпинча сув ҳақида халқ ҳикматларидан цитата келтирган: «Сув тугайдиган жойда, ер ҳам тугайди». У тез-тез таъкидлаган, сувдан фойдаланиш ҳуқуқи Марказий Осиёни вайрон бўлишидан ушлаб туради: «Сиз, Марказий Осиё учун сув нимани англатишини биласиз. Сувсиз бизда ҳаёт йўқ. Бизнинг ҳосилдор еримиз, агар биз уни суғормаганимизда ўлар эди. Қадимги шаҳарларнинг сўнган харобалари – агар сув кетиб қолса, одамлар ҳам, ҳаётнинг ҳам кетиши, ҳайратда қолдирадиган исботи». У Сибирь дарёларини қайтариш лойиҳасига қарши чиқмаган, лекин уни қўллаб-қувватламаган ҳам.\nРашидов Россиянинг кам аҳолилик ҳудудларига ўзбекларни миграциясига нисбатан муросага келтириш позициясини эгаллаган. У «ўзбеклар бизнинг улкан мамлакатимизнинг янги ҳудудларида яшашсин, агар улар шуни хоҳласа» деб таъкидлаган.\nПантюркизм тўғрисида 1960 йилларда бир нечта кескин ва камситадиган эслатиб ўтишларга қарамасдан, Рашидов, СССРдан ташқарида қандайдир турк тиллик доираларга симпатия ўйғотиши мумкин бўлган шарҳлардан ўзини четга тортган. Рашидов ҳеч қачон Туркияда бўлмаган. Унинг араб дунёсига сафарлари ва алоқалари араб тиллик давлатлар билан чекланган.\nРашидов «миллийлик назариячиси» ёки ташвиқотчиси бўлган. У марказлаштирилган сиёсатнинг қатъий тарафдори бўлган. Кўп йиллар мобайнида ҳар қандай нативизм ёки локализм кўринишларига бир неча бор ҳужум қилган. Айрим истиснолар билан, у ўзининг асосий қарашларини изчил баён қилган, уларга узоқ вақт давомида риоя қилган. Баъзи мунозарали масалаларни у изоҳлаган бўлиши мумкин, лекин жамоат форумларида муҳокама қилмаган. Бошқа жанжалли масаллар бўйича у сукут сақлаган. Бунинг ҳаммаси, Рашидов миллий лидер бўлганини билдирмайдими?\nМуқобил интерпретация мавжуд, унинг тахминича, Рашидовнинг марксистча риторикадан фойдаланиши ҳимояланиш учун бўлган, декларатив эмас. Тереза Раковска-Хармстон тасдиқлашича, юзада кўринганига нисбатан, ҳудудий лидерларнинг асарлари самимий бўлмаслиги мумкин. Марказий Осиё турклари (ва бошқа халқлари) ўзининг Иттифоқдаги расмий, конституцион ва ахлоқий маънавий – лекин амалий бўлмаган – ҳуқуқларини ҳимоя қилиш учун, славян мафкурачилари, режалаштирувчилари ва сиёсий функционерларининг тажовузкорлигига қарши утопик социализм тилидан фойдаланишади.\nМаҳаллий лидерлар очиқчасига марказий ҳукуматга эътироз билдира олмаса ҳам, Ғарбнинг танқидига чекловлар йўқ эди, баъзан эса Ғарбга қарши аргументлар икки маъноли тушунилиши мумкин. Тахмин қилайлик, бунда аргумент: «Ўртоқлар, ғарб буржуазия фальсификатлари, бизнинг маданиятимиз русификацияланган, бизнинг тилларимиз ассимиляцияланган, бизнинг сиёсий автономия – алдов, бизнинг иқтисодиёт типик қишлоқ хўжалиги колонияси ва туғилишни бизнинг юқори коэффициентларимиз, бизнинг ғайратли эканимизнинг исботи эмас, балки бизнинг норасолигимизнинг исботи демоқда. Ўртоқ буржуаз фальсификаторлар – бу импералист-малайлар, ва улар адашмоқда. Шунинг учун, ўртоқлар, сиз бизга бизнинг маданиятимизни тиклашга, бизнинг тилларимизни ҳимоя қилишга, бизнинг сиёсий келажагимизни белгилашга ёрдам беришингиз керак ва бизнинг сиёсатимизни ихтиёримизга кўра ривожлантиришга имкон беришингиз керак».\nРашидов ва сиёсий хукумат: префект ёки паладин?\nВаколатларини маҳаллий округлар вакилларига ўтказиш ортидан марказий сиёсатчилар учун муқаррар равишда ҳавфлар юзага келади. Маҳаллий лидер «префект» (яъни марказий хукуматларнинг авторитетли вакили) ролини ўйнайдими, ёки «паладин» ролини (маҳаллий диссидент, унга ишониб топширилган хукуматни содиқ ёки мустақил базани ривожлантириш учун фойдаланмоқда)?\nМиллий лидер маҳаллий урф одатларни, анъаналарни, тил амалиётини ва дин амалиётларини марказий сиёсатчилар томонидан бўлиши мумкин бўлган тажовузлардан ҳимоя қилади. У оммабоп бўлмаган марказий талабларга қаршилик кўрсатишини кутиш мумкин эди. У мустақил ҳокимият ва ваколатларни яратиш ҳаракатида майда миллатлар вакилларини муҳим маъмурий лавозимларга қўйиб чиқишда бошқариладиган иқтисодиёт устидан партия назорати механизмларидан фойдаланиши мумкин. Доктринал ишларда, у алоҳида йўлни ҳимоя қилишини ёки қайта кўришда ёки идеология модификациясида иштирок этишини кутиш мумкин. Ниҳоят, у ўзининг уни сиёсатини қўллайдиган қадрдон сайловчилари олдида ўз қарашларини ҳимоя қилишини кутиш мумкин эди. Буни муваффақиятли бажариш қобилияти ўзига талаб этиладиган қўллашни тўплаш бўйича унинг ҳаракатларида критик бўлар эди.\nАгар бу Марказий Осиёдаги миллий лидер учун тўғри бўлса, унда Рашидов миллий лидер ҳисобланмайди. У центрист ёки юнионист бўлган. Эҳтимол уни жуда яхши таърифлайдиган жумла – бу, унинг ўзи танлаган: у интернационалист бўлган. Унинг партияда чиқишлари ва пленар маърузалари сиёсатнинг техник масалаларига тегишли, яъни Рашидов ўзи ёзган ишларда камдан кам сиёсат масалаларига тўхталган. Рашидов марказий мансабдорлар билан музокарага тортиши мумкин бўлган масалаларнинг сиёсий муҳокамасини нозик четлаб ўтган.\nЎзбекистон учун биринчи секретарь Рашидов асосий ташвиқотчи бўлган. Марказий Осиёнинг кўплаб турклари учун ҳам у ҳудудий ташвиқотчи вазифасини ўтаган. Бошқа кўпчилик партия секретарлари сингари у вақтининг катта қисмини тақдимотлар, конференциялар, жамоат йиғилишларида, саёҳатларда ва бошқа маросимларда ўтказган. Унинг ходисаларни ўзгартириш, мукофотлаш ва жазолаш, натижаларга таъсир кўрсатиш қобилияти чекланган бўлган. Унинг лавозими нуфузи, шубҳасиз, унга баъзи ричагларни (дастаклар) берган. Бироқ, ўз сайловчиларига тўғридан тўғри чиқа олмаган, бу ричагдан миллий лидер сифатида фойдалана олмаган. Эҳтимол, унинг энг муҳим таъсири ички аренада бўлмаган, балки ташқи аренада, совет ташқи сиёсатининг «иккинчи шахси» сифатида бўлган.\nРеспубликада «пахта иши» авж олаётган 1983 йилда кўп амалдорлар хўжасизликда айбланиб, ўз лавозимларидан озод қилинган. (1983 йилнинг январь бошида Андропов Рашидовга оғзаки ҳайфсан беради, бу ҳақиқатда ихтиёрий истеъфо тўғрисидаги таклифни англатган, –ред. изоҳи).\nРашидов префект бўлганми ёки паладин? Қайсидир маънода у униси ҳам, буниси ҳам бўлмаган. Унинг марказнинг ишончли биринчи секретари мандати бўлмаган ва унда ўз шахсий ҳукумат базасини ривожлантириш учун совет тизими механизмларидан фойдаланиш имконияти ҳам бўлмаган. У махфий миллатчи ҳам бўлмаган, бу ҳақида унинг тахминан 40 йил давомидаги сиёсий ҳатти ҳаракати айтиб турибди. Ўша вақтда у ўзининг яширин ғаразли қизиқишлари ҳақида эслатиб ўтмаган. ЦК биринчи секретари лавозимида Рашидовнинг бевосита давомчиси, Усмонхўжаев ҳам бир оз камроқ такомиллашган кўринишда шу позицияни давом эттирди, Рашидов сингари, миллийлик назариячиси ва совет «миллатлар қардошлиги» сиёсати тарафдори сифатида фаолият юритди.\nГарчи Рашидов охир оқибатда ўзини маҳаллий манфаатлар тарафдори бўлиб намоён этишга эришган бўлса, бу унинг шахсий қарашлари ёки унинг тақдиридаги ўзгаришлар сабабли бўлган. Лекин Марказий Осиё халқлари орасидаги маданий автономияга тикланаётган интилишлар, иқтисодиётни бошқарувчи тўқнашувчи тузилмалардан қониқмаслик, демографик ўзгаришлар ва ислом тикланиши марказ учун тўсқинликлар яратиши мумкин эди. Бутун СССРда «Иттифоқ лидери» моделидан ҳаттоки озгина четга чиқиш, сиёсатчи-пропагандистни ҳақиқий миллий лидер даражасига олиб келиши мумкин бўлган.


Тадбиркорларга яна иккита имтиёз берилади - xabar.uz\n08.04.2021 19:28 0 3240\nТадбиркорларни қўллаб-қувватлашнинг қўшимча механизмлари кенгайтирилади. Бу ҳақда Шавкат Мирзиёев селектор йиғилиши давомида таъкидлаб ўтди.\nУнга кўра, уч йил давомида солиқларни ўз вақтида тўлаган интизомли тадбиркорларга солиқларнинг 50 фоизини бўлиб-бўлиб тўлаш ҳуқуқи берилиши кутилмоқда. Шунингдек, давлат раҳбари экспорт бўйича валюта хориждан ўз вақтида келиб тушмаганлиги учун тўланадиган жарима миқдорини 2 бараварга қисқартириш кераклигини таъкидлади.\n«Айни вақтда бутун дунё пандемия ҳолатида бўлиб турибди. Бундай вақтда экспорт қилинган маҳсулот учун тўлов ўз вақтида келмай қолиши мумкин. Ушбу ҳолатни инобатга олиб, Қўчқоров, Қудбиев ва Икрамов бир ой муддатда экспорт бўйича чет элдан валютаси ўз вақтида келиб тушмаганлиги учун жарима миқдорини 2 бараварга қисқартириш таклифини киритсин», — деди Шавкат Мирзиёев.\nШавкат Мирзиёев имтиёз тадбиркор селектор йиғилиши


Яна бешта вилоятда ИИБ бошлигига янги уринбосарлар тайинланди – КУН УЗ\nГлавная / Жамият / Яна бешта вилоятда ИИБ бошлигига янги уринбосарлар тайинланди\n25.02.2020\tЖамият Comments Off on Яна бешта вилоятда ИИБ бошлигига янги уринбосарлар тайинланди 61 Показы\nНавоий, Наманган, Самарканд, Сирдарё ва Сурхондарё вилоятларида ички ишлар бошкармалари рахбарларига янги уринбосарлар тайинланди.\nИчки ишлар вазирлиги матбуот хизмати хабар беришича, полковник Умиджон Хасанович Адизов Навоий вилояти Ички ишлар бошкармаси бошлигининг уринбосари – хукукбузарликлар профилактикаси бошкармаси бошлиги лавозимига тайинланди.\nТайинловга кадар У.Адизов Навоий вилояти ИИБ Хукукбузарликлар профилактикаси бошкармаси бошлиги лавозимида фаолият юритган.\nПодполковник Ойбек Алохонович Хужакулов Наманган вилояти Ички ишлар бошкармаси бошлигининг уринбосари – хукукбузарликлар профилактикаси бошкармаси бошлиги лавозимига тайинланди.\nТайинловга кадар О.Хужакулов Наманган вилояти ИИБ тезкор-маълумотлар булими бошлиги лавозимида фаолият юритган.\nПолковник Акрам Хамидович Халимов Самарканд вилояти Ички ишлар бошкармаси бошлигининг уринбосари – хукукбузарликлар профилактикаси бошкармаси бошлиги лавозимига тайинланди.\nТайинловга кадар А.Халимов Самарканд вилояти Ургут тумани буйича ИИО ФМБ бошлиги лавозимида фаолият юритган.\nПодполковник Шароф Уразалиевич Уралов Сирдарё вилояти Ички ишлар бошкармаси бошлигининг уринбосари – хукукбузарликлар профилактикаси бошкармаси бошлиги лавозимига тайинланди.\nТайинловга кадар Ш.Уралов Сирдарё вилояти Ички ишлар бошкармаси Ташкилий бошкарма бошлиги лавозимида фаолият юритган.\nПодполковник Фахриддин Валиевич Менглиев Сурхондарё вилояти Ички ишлар бошкармаси бошлигининг уринбосари – хукукбузарликлар профилактикаси бошкармаси бошлиги лавозимига тайинланди.\nТайинловга кадар Ф.Менглиев Сурхондарё вилояти Музработ тумани ички ишлар булими бошлиги лавозимида фаолият юритган.\nЭслатиб утамиз, 18 февраль куни Узбекистон Президентининг «Жамиятда ижтимоий-маънавий мухитни согломлаштириш, махалла институтини янада куллаб-кувватлаш хамда оила ва хотин-кизлар билан ишлаш тизимини янги даражага олиб чикиш чора-тадбирлари тугрисида»ги фармонига мувофик Узбекистонда Махалла ва оилани куллаб-кувватлаш вазирлиги тузилди.\nМахалла ва оила масалалари вазирлиги Ички ишлар вазирлиги билан узвий хамкорликда ишлайди. Вазирликнинг худудий бошкарма ва булимлари бошликлари хоким уринбосари хисобланади.\nШунингдек, Хукукбузарликлар профилактикаси бошкармаси бошлиги худудлардаги ички ишлар бошкармаси бошлигининг уринбосари даражасига кутарилган.\nБундан аввалрок Андижон, Бухоро, Жиззах ва Кашкадарё вилоятларида ички ишлар бошкармалари рахбарларининг уринбосарлари, Коракалпогистон Республикаси ички ишлар вазирига янги уринбосар тайинлангани хакида хабар берилганди.\nЖиззахда ишчиларни пахта теримига олиб кетаётган автобус агдарилди\nТуризм агентлиги америкалик блоггер Mark Wiensни Узбекистон таргиботига жалб килди\nПутин: Биз жаннатга тушамиз, душманларимиз эса, афсусланишга хам улгурмай, йук булади\nАКШ ва Европа давлатлари Саудиянинг Хашогги улимига берган изохидан коникмади


Чегарада нон ва сувсиз қолган ўзбекларнинг аянчли тақдири (видео) - EFFECT.UZ\nЧегарада нон ва сувсиз қолган ўзбекларнинг аянчли тақдири (видео)\n. 22:54 | 09.08.2020\nИжтимоий тармоқларда Ўзбекистон билан қўшни мамлакат чегарасида нон ва сувсиз қолган ўзбекистонлик фуқаро акс этган видео тарқалди. Ушбу видео айни вақтда турли муҳокамаларга сабаб бўлмоқда.\nВидеода ўзбекистонлик фуқаронинг юк машинаси ҳайдовчисидан сув ва нон олиб, номаълум томонга югуриб кетаётганини кўриш мумкин. Бу фуқаронинг узоқ кундан бери оч-наҳор қолиб кетганидан дарак беради.\nМаълумки, сўнгги кунларда бундай видеолар ижтимоий тармоқларда кенг тарқалмоқда. Ўзбекистон ҳукумати Ватанга иложи борича барча фуқароларини қайтариш ҳаракатларини давом эттирмоқда.\nРоссиянинг Самара ва Оренбург вилоятларидан Ўзбекистон фуқаролари темир йўли орқали ватанга қайтарилди. Таъкидланишича, 16 июль куни Тошкент томон учта йўловчи поезд йўлга чиққан. Фуқароларни рус-қозоқ чегарасидан олиб кетиш томонлар келишувига биноан амалга оширилмоқда.\nҲар бир поездга Ўзбекистон Миллий гвардияси, ИИВ ва ССВ ходимлари ҳамроҳлик қилмоқда. Ушбу рейс йўловчилари дарҳол Наманган ва Тошкент вилоятидаги карантин марказларига жўнатилади\nЭслатиб ўтамиз, Россиядаги Ўзбекистон фуқаролари Қозоғистон ҳудуди орқали ватанга қайтишлари мумкинлиги ҳақидаги ёлғон хабарга ишонгиб, рус-қозоқ чегарасида тўпланиб қолган эди. Элчихона Россия ҳудудидаги ватандошлардан турли ёлғон хабарлар ва миш-мишларга ишонмаслик, Россия-Қозоғистон давлатлараро чегара пунктларига боришга уринмаслик, ҳозирги яшаш жойларида қолиб, карантин чораларига қатъий риоя қилишларини сўраган эди. Коронавирус инфекцияси пандемияси тарқалаётган бир пайтда фуқалорнинг бир жойда тўпланиши уларнинг вирус билан касалланиш эҳтимолини кескин оширади.\nTeglar:chegara, Rossiya, Қозоғистон\nЎзбекистонда коронавирусга чалинганлар 30 609 нафарга етди, 3 бемор вафот этган


Бош саҳифа Ўзбек насри онлайн антологияси Дилором Дилхоҳ (1979)\nРубрика: Дилором Дилхоҳ (1979)\n1979 йилда Самарқанд вилоятининг Иштихон туманидаги Зарбанд қишлоғида туғилган. СамДУнинг Санъатшунослик факультетини битирган. «Тонгги тиловат» номли шеърий китоби чоп этилган. Ҳозирда «Эко олам» газетасида мухбир бўлиб ишламоқда.\nДилором Дилхоҳ. Тўлғоной (ҳикоя)\nЎтов гуллади… Шу ўтовга Тўлғоной келин бўлиб тушди. Осмонда ой қўтонлади…Ой ўзига ўтов тикиб атрофи айлана оқ гардиш – нур билан ўралди: айлана ўтовда келин, айлана гардишда ой қолди. Ойнинг-ку белгиси элга аён, шу ой ёғин ёғмайди. Аммо Тўлғоной бирам давоми…\nОчликнинг азоби тутди, ҳар ким қўли-қўнжига илашганини ютди. Аввал кўкка етдик деб кўкарганнинг барисини ейишди, кейин, селдрбош ҳам қуриб қопти, энди ўлмаймиз, дейишди. Шунда ҳам арпа каплаб қанча одам шишиб ўлди. Тирик қолгани буғдой пишиғига етган бўлди.Эрман деганнинг бари урушда, давоми…


ГЛЮКОЗА РАСТВОР ДЛЯ ИНФУЗИИ 5% 500МЛ №1\n2 500 so'mdan\nГлюкоза эритмасини кўп марта юборилганда жигарни функционал ҳолатини бузилиши ва меъда ости безини инсуляр аппаратини кучсизланиши кузатилиши мумкин. Қоннинг осмотик босимини ошиши туфайли, 40% ли эритмани катетер ёрдамида марказий венага юборилади.\nПрепаратни болалар ололмайдиган жойда сақлансин ва яроқлилик муддати ўтгач ишлатилмасин.\nГлюкоза эритмаси (10%) гипогликемияда ва жигар касалликларида (гепатитлар, жигар комаси) етарли даражада бўлмаган диурезда, коллапсда ва шокда осмотерапия мақсадида, оғир инфекцион касалликларида, компенсация қилинмайдиган юрак фаолиятида, турли интоксикацияларда (наркотиклар цианидлар, углевод оксиди ва бошқалар), геморрагик диатезларида, парентерал озиқлантириш учун қўлланади.\nГлюкоза эритмаларини ҳам мустақил, ҳам кўрсатма бўйича бошқа дори моддалари билан (натрий хлориди, калий хлориди, NaЭДТА ва бошқалар) бирга қўлланиши мумкин, шунингдек дори воситаларини суюлтириш учун ишлатиш мумкин. Глюкозанинг 25% ли, 40% ли эритмаларини гипогликемияда ва жигар касалликларида (гепатитлар, циррозлар, жигар комаси), диурез етарли даражада бўлмаганда, коллапсда ва оғир инфекцион касалликларида, юрак фаолиятини декомпенсациясида, турли интоксикацияларда (наркотиклар, цианидлар, углевод оксиди ва бошқалар билан заҳарланиш), геморрагик диатезларда ишлатилади. Глюкоза эритмалари ҳам мустақил, ҳам кўрсатма бўйича бошқа дори моддалари билан бирга (натрий хлориди, калий хлориди, NaЭДТА ва бошқалар) шунингдек дори воситаларини эритиш учун ҳам қўлланиши мумкин.\nҚандли диабетда гипергликемия нисбий қўллашга қарши кўрсатма бўлиб ҳисобланади.\nПрепарат таркибида хлорид кислотасини сақлайди. Шунинг учун препарат нордон рН муҳитда барқарорлиги ўзгарадиган препаратлар учун эритувчи сифатида қўлланмайди.\nҚуруқ, ёруғликдан ҳимояланган жойда, 25оС дан юқори бўлмаган ҳароратда сақлансин.\nГлюкозанинг гипертоник эритмасини (10%) фақат венага 10-50 мл дан бир марта ёки томчилаб суткада 300 мл гача юборилади. Зарурат бўлганида глюкозанинг гипертоник эритмаларини катта ҳажмларини юборилишига йўл қўйилади. Глюкоза катта миқдорда юбориладиган тўлиқ ўзлаштириш учун уни инсулин билан қуйидагича буюрилади: 1 бирлиги таъсир дозадаги инсулинни 4-5 г глюкозага ҳисобидан бир вақтда буюрилади. Диабети бўлган беморларга глюкозани қон ва сийдикда қанд миқдорини назорати остида эҳтиёткорлик билан юборилади.\nГлюкозанинг гипертоник эритмаларини (25% ли ва 40% ли) фақат венага 10-50 мл дан бир марта ёки томчилаб суткада 300 мл гача юборилади. Зарурат бўлганида глюкозанинг гипертоник эритмаларини катта ҳажмини юборилишига йўл қўйилади. Катта миқдорда юбориладиган глюкозани тўлиқ ўзлаштирилиши учун у билан бир вақтда инсулинни қуйидагича: 1 таъсир бирлик дозадаги инсулинни 4-5 г глюкозага ҳисобидан буюрилади. Диабети бўлган беморларга глюкозани қон ва сийдикда қанд миқдорини назорати остида эҳтиёткорлик билан юборилади.\nГипергликемия ва гипергидратацияни ривожланиши мумкин. Бундай ҳолатда пациентларда тери ва шиллиқ қаватини қуриши, кўз соққасини таранглигини пасайиши, ацетон ҳидисиз бўлган тез-тез юзаки нафас, тахикардия, аритмия, хушни йўқотиш, тана ҳароратини ошиши кузатилади. Препарат дозасини ошириб юборилишда симптоматик даво ва оддий инсулин препаратларини 0,1 ТБ/кг дозада мушак ичига ёки вена ичига юбориш буюрилади.\nГлюкозанинг гипертоник эритмаларини дозасини ошириб юборилишида гипергликемия ривожланиши мумкин. Уни бартараф этиш учун инсулин қўлланади, шунингдек симптоматик даволаш ўтказилади.\nТаъсир этувчи модда (ХПП): декстроза\nфаол модда: сувсиз глюкозага қайта ҳисобланганда глюкоза - 100, 250 ва 400 г;\nёрдамчи моддалар: натрий хлориди - 0,26, хлорид кислотасининг М 0,1 эритмаси рН 3,0 – 4,1 гача, инъекция учун сув 1000 мл гача.\nИнъекция учун 10%, 25% ва 40% ли эритма, 10 мл дан ампулаларда. 2 контур уяли ўрамлар қўллаш бўйича йўриқномаси билан картон қутида.\nГлюкоза организмда оксидланиш-қайтарилиш жараёнларини кучайтиради, жигарнинг антитоксик фаолиятини яхшилайди, юрак мушагининг қисқарувчанлик фаолиятини кучайтирувчи, қатор патологик ҳолатларда организмни заҳиралари ҳисобига сарфланган энергиясини бир қисмини қоплайди. Глюкозани эритмаси организмдаги сув танқислигини тезда тўлдиради. Глюкозани концентрацияланган эритмаси (10%) яққол осмотик самара кўрсатади, шу туфайли қоннинг осмотик босими ошади, тўқималардан қонга суюқлик оқими кучаяди, қон томирлар кенгаяди, диурез кучаяди.\nГипертоник эритмалар вена ичига юборилганда (25%, 40%) қоннинг осмотик босими ошади, тўқималардан қонга суюқликни оқими кучаяди, моддалар алмашинуви жараёнлари ошади, жигарнинг антитоксик фаолияти яхшиланади, юрак мушакларини кисқарувчанлик фаолияти кучаяди, қон томирлар кенгаяди, диурез ошади.\nАллергик реакциялар: аллергик реакциялар (гипертермия, тери тошмалари, ангионевротик шиш, (Квинке шиши) шок).\nМарказий нерв тизими томонидан: жуда кам ҳолларда онгни чалкашиши ёки ҳушдан кетиш, тиамин танқислиги бўлган алкоголизм билан хасталанган пациентларда тиришишлар (Вернике синдромида).\nЮрак –қон томир тизими томонидан: ўткир чап қоринча етишмовчилиги.\nЭндокрин тизими ва метаболизм томонидан: гипергликемия, гипокалиемия, гипофосфатемия, гипомагниемия.\nСийдик-чиқариш тизими томонидан: полиурия, глюкозурия.\nМеъда-ичак йўллари томонидан: полидепсия, кўнгил айниши.\nОрганизмнинг умумий реакциялари: гиперволемия, иситма, қизиб кетиш ҳисси ва терини қизариши.\nМаҳаллий реакциялар: юбориш жойида оғриқ ва ачишиш, гиперемия, флебит.\nНожўя реакциялар пайдо бўлган ҳолатларда эритмани юборишни тўхтатиш, пациентнинг ҳолатини баҳолаш ва ёрдам бериши лозим.\nВ случае возникновения побочных реакции введения раствора следует прекратить, оценить состояние пациента и оказать помощь.


19.02.2020\tЖамият Comments Off on «Бустон» санаторийсида карантинда булган фукароларга жавоб берилди\nКарантин муддати (14 кун) тугагани муносабати билан карантин холатида сакланган фукароларнинг 294 нафари уз уйига кузатилди, якин вактлар ичида карантиндаги бошка фукароларга хам жавоб берилади. Бугун, 18 февраль куни Тошкент вилоятидаги «Бустон» санаторийсида жойлаштирилган 294 нафар фукарони карантин муддати якунига етиши муносабати билан уйига кузатиш маросими булиб утди. Фото: Согликни саклаш вазирлиги …\n19.02.2020\tСиёсат Comments Off on Депутатлар янги вазирликка рахбар номзодини маъкуллашди\n«Махалла» хайрия жамоат фонди раиси Рахмат Маматов Узбекистонда махалла ва оилани куллаб-кувватлаш вазири лавозимига номзод сифатида маъкулланди. Бугун, 18 февраль куни Олий Мажлис Конунчилик палатасининг навбатдаги мажлисида янги вазирлик – Махалла ва оилани куллаб-кувватлаш вазирлиги рахбари лавозимига «Махалла» хайрия жамоат фонди раиси Рахмат Маматов номзодини маъкуллашди. Рахмат Маматов сузга чикиб, …\n19.02.2020\tЖамият Comments Off on Сирдарёда аёл киши туман хокими этиб тасдикланди\nСирдарё вилояти хокими уринбосари, сенатор Дилфуза Уралова вилоятнинг Боёвут тумани хокими этиб тасдикланди. Халк депутатлари Боёвут тумани Кенгашининг навбатдан ташкари сессияси булиб утди. Сирдарё вилояти хокимлиги ахборот хизматига кура, туман Кенгашининг сессиясида ташкилий масала курилди. Улмасжон Ёрмухаммадович Мамадаминов бошка ишга утаётганлиги муносабати билан Боёвут тумани хокими лавозимидан озод этилди. Улмасжон Мамадаминов …\n19.02.2020\tЖамият Comments Off on Максим Шацких – АПЛдан таклифлар, учта орзуси ва хайрлашув уйинидан колган армони хакида\nЗамонавий узбек футболининг энг машхур ва афсонавий хужумчиларидан бири – Максим Шацких десак муболага булмайди. Киевнинг «Динамо» клуби сафида нафакат Украина, балки Европада хам ном козонган, Узбекистон миллий жамоаси тарихидаги энг яхши тупурар булиб турган хамюртимиз хозирда мураббийлик фаолиятини бошлаган. Биз Максим билан Киевда учрашиб, Kun.uz ва Tribuna.uz укувчилари учун …\n19.02.2020\tСиёсат Comments Off on Олтинсой вокеаси: Махаллий ахоли нимадан тахликада ва нимадан умидвор?\nСурхондарё вилояти Олтинсой туманининг «Халкобод» махалласида фермер хужалигига ажратилган ер майдонида ноконуний тураржойлар барпо этган фукаролар ва хукук-тартибот органлари уртасидаги можаро катта шов-шув келтириб чикарди. Фото: Скриншот / You Tube Можаро юзасидан кетма-кет равишда ИИВ, бош прокуратура ва Сурхондарё вилояти хокимлигининг расмий муносабатлари эълон килинди. Баёнотларда фукароларнинг ер участкасини ноконуний эгаллашгани, 14 февраль куни юз …\nТошкентда янги масжид курилади


Вазирлар Маҳкамасининг 23 октябрдан кучга кирган қарори билан тасдиқланган Низомга биноан кам таъминланган оилаларга энг кам иш ҳақининг 100 баробаригача бўлган миқдорда кредит бериладиган бўлди.\nХизмат вазифасига кўра, оилаларнинг кам таъминланган қатламини яқиндан билувчи баъзи мутахассислар қарорни амалга ошириш қийин кечишини айтмоқда.\nМикрокредит қандай мақсадлар учун берилади?\nБош вазир Абдулла Арипов 20 октябрь куни имзолаган қарор билан тасдиқланган Низомга кўра, энг кам иш ҳақининг 100 баробаригача бўлган миқдордаги микрокредитлар қарз олувчиларга қуйидаги мақсадлар учун берилади:\nҚарз олувчиларга микрокредит қайтариш муддатини узайтириш ҳуқуқисиз, 6 ойгача бўлган имтиёзли давр билан, 3 йилдан кўп бўлмаган муддатга банк кредит қўмитасининг белгиланган тартибда расмийлаштирилган қарори асосида берилади.\nБугунги кредитнинг кечагисидан фарқи нима?\nЖорий йил боши ва баҳорида ҳам мамлакат бўйлаб, Президентнинг топшириғига биноан, аҳолига кредит берилган, Озодликка келган кўплаб хабарларда банк ходимлари ҳатто уйма-уй юриб кредит таклиф қилгани айтилган эди.\nХўш, 23 октябрдан кучга кирган Низом доирасида бериладиган кредитнинг шу пайтгача берилганидан фарқи нимада?\nМарказий банк мулозимининг Озодликка айтишича, асосий фарқ устама фоиз ҳажмида. Бу кўрсаткич жорий йил 24 июнигача 9%, ундан сўнг 14 % бўлган бўлса, кам таъминланган оилаларга бериладиган микрокредитлар 4 % га берилади.\nБу ҳақда Низомнинг 5- бандида айтилган: “Микрокредитлар банклар томонидан қарз олувчиларга энг кам иш ҳақининг 100 баравари миқдоригача йиллик 4 фоиз ставкада ажратилади”.\n2016 йилнинг 1 октябридан буён Ўзбекистонда энг кам иш ҳақи миқдори 149 775 сўм миқдорида. Демак, микрокредит миқдори 14 977 500 сўмгача бўлиши мумкин.\nҚандай оила кам таъминланган ҳисобланади?\n“Маҳалла” жамғармаси мутахассисининг Озодликка айтишича, оила аъзоларининг жон бошига тўғри келадиган даромад ойига энг кам иш ҳақининг 1,5 баробари миқдоридан оз бўлса, бундай оила кам таъминланган оила ҳисобланади. Бу меъёр 2012 йил, 7 июнда қабул қилинган қарорда белгилаб қўйилган.\nБироқ оила даромадига кўра кам таъминланганлигини исботлаш учун бу кўрсаткич етарли эмас. Оиланинг кам таъминланганлигини маҳалла фуқаролар йиғини комиссияси ҳам тан олиши керак.\nМикрокредит бериш учун банк нима талаб қилади?\nКомиссия микрокредит олувчилар рўйхатига қўшган тақдирда ҳам кам таъминланган оила микрокредитлар қайтарилишининг таъминоти сифатида банкка қуйидаги ҳужжатлардан бирини тақдим этиши керак:\nБанк хоҳласа беради, хоҳламаса - йўқ\nБироқ “Маҳалла” жамғармаси мутахассисининг фикрича, ҳатто талаб қилинган ҳужжатларни тақдим этган чоғида ҳам кам таъминланган оилага тижорат банки кредит беришга шошилмайди.\n“Оила жон бошига 1,5 иш ҳақигаям етмайдиган пул топса, "кредитимизни қайтариш эҳтимоли жуда паст экан", деб банк рад қилиши мумкин. Банк қарз олмоқчидан “кредитни қайси даромадингиздан қайтарасиз”, деб сўрайди, деди “Маҳалла” жамғармаси мулозими.\n"Яқинда Ўзбекистонда "кам таъминланган оила" қолмайди"\nИсми айтилмаслик шарти билан гапирган мулозим муҳим бир янгилик билан ҳам ўртоқлашди.\nУнинг айтишича, 23 октябрь кунги қарорни тўла амалга ошириш учун янги тартиб ишлаб чиқилмоқда. Иқтисодиёт вазирлиги Молия вазирлиги билан Осиё тараққиёт банки вакиллари иштирокида бошқа меъёрлар ишлаб чиқмоқда. “Кам таъминланган оила”, деган иборадан воз кечиб, “кам даромадли оила” иборасини қўллаш режалаштирилган. 23 октябрда кучга кирган қарор билан тасдиқланган Низом ҳам келгусида соддалаштирилиши кутилмоқда.


Турмуш ўртоғининг ишини охирига етказган муслима - Fitrat.uz\nБош саҳифа / Хабарлар / Турмуш ўртоғининг ишини охирига етказган муслима\nТурмуш ўртоғининг ишини охирига етказган муслима\nMart 4, 2019\tТурмуш ўртоғининг ишини охирига етказган муслимаda fikr bildirishni o'chirish 141 Кўришлар\nТўрт ой илгари масжидларни гўзал қиёфага келтирувчи рассом Мехмет Ак вафот этди. У ўз ишларидан охиргисини тугатишга улгурмади. Сакарядаги Левент маҳалласида жойлашган масжиддаги охирги ишини унинг рафиқаси тугатди, дея хабар беради Anadolu Ajansı.\n53 ёшли Чиғдем Ак мутахассислиги бўйича ҳисобчи. Хаттотлик санъати билан у турмуш ўртоғи сабаб танишди ва кейинчалик унга ёрдам бера бошлади. Туркиянинг бир қанча шаҳарларида жойлашган масжидлардаги безаклар уларнинг биргаликдаги ижод натижаларидир.\nАнадолу агентлигига берган интервьюсида Чиғнем турмуш ўртоғи Мехметга турмушга чиқишига айнан мана шу санъат асарлари сабаб бўлганлигини айтди. “Унинг хаттотлик намуналарини кўриб, ноёб асарларга ошиқ бўлиб қолганман”, – дейди у.\n“Ислом хаттотлик санъати инсонни фикрлашга, тафаккур қилишга ундайди. Турмуш ўртоғимнинг масжиддаги ҳеч бир иши шунчаки дунёга келмаган. Улар узоқ вақт ўйланган, мулоҳаза юритилган ишлардир”, – дейди Чиғнем хоним.\nМехмет Акнинг ишларини Туркиянинг жуда кўп шаҳарларидаги масжидларда кузатиш мумкин. Биргаликдаги меҳнати ҳақида гапирар экан: “Охирги ишимиз билан боғлиқ жуда кўп хотиралар қолди. У билан ишлаб мен роҳатланардим. Ҳам хаттотлик намуналарини ижод қилишдан, ҳам масжидда жаранглаган овозла ўқиган дуоларидан”, – дейди рассомнинг беваси.\nШунингдек, Чиғнем хоним келажакда ушбу масжидга ибодат қилиш учун боражагини таъкидлар экан: “Масжиднинг ҳар бир бурчаги менга турмуш ўртоғимни эслатади. Осон эмас. Мен унинг ижодини, санъатини жуда яхши кўраман, бу абадий хотира бўлиб қолади. У ижод қилган масжидларга, гарчи улар узоқ бўлсада, таровеҳ намозларига биргаликда борардик. Аллоҳнинг изни ила, бундан кейин ҳам шундай қиламан”, – дейди у.\nАввалги Сўзлашиш одоби\nКейинги ҲАЗРАТИ МАЙМУНА (Мўминлар онаси)\nIyun 1, 2018\t4,237